text:
EGERA IMANA
“Dore ibintu byose ndabigira bishya”
Ese wifuza kugira ubuzima bwiza kandi burambye, wowe n’abagize umuryango wawe? Ese wifuza kuzaba mu isi izaba itarangwamo imibabaro, agahinda n’urupfu? Iyo si si inzozi, kuko vuba aha Yehova Imana afite umugambi wo kuzashyiraho isi nshya ikiranuka. Uko uwo mugambi uzasohora bivugwa mu Byahishuwe 21:3-5.—Hasome.
“[Imana] izahanagura amarira yose ku maso yabo” (Ibyahishuwe 21:4). Amarira azahanagurwa ni ayahe? Si amarira y’ibyishimo cyangwa amarira aya asanzwe asukura amaso yacu. Ahubwo iryo sezerano ry’Imana, ryerekeza ku marira aterwa n’imibabaro n’agahinda. Imana ntizahanagura amarira nk’ayo gusa. Ahubwo izanakuraho burundu ibintu bibi bitera imibabaro n’agahinda, bigatuma turira.
“Urupfu ntiruzabaho ukundi” (Ibyahishuwe 21:4). Ese hari ikindi kintu cyateye abantu kurira kuruta urupfu? Yehova azakiza urupfu abantu bamwumvira. Azabigenza ate? Azarubakiza avanaho icyaha twarazwe na Adamu, kuko ari cyo cyateye urupfu (Abaroma 5:12). Yehova azageza abantu ku butungane ashingiye ku gitambo cy’incungu cya Yesu. * Urupfu, ari rwo mwanzi wa nyuma ‘ruzahindurwa ubusa’ (1 Abakorinto 15:26). Abantu b’indahemuka bazabaho iteka bafite amagara mazima nk’uko Imana yari yarabiteganyije.
“Kubabara ntibizabaho ukundi” (Ibyahishuwe 21:4). Imibabaro izaba itakiriho ni imibabaro bwoko ki? Imibabaro yose, ibibazo byo mu mutwe n’izindi ndwara z’umubiri byatewe n’icyaha no kudatungana, bigatuma abantu babarirwa muri za miriyoni bagira imibereho mibi, ntibizongera kubaho.
Vuba aha tuzagira ubuzima bwiza. Hehe n’amarira, urupfu n’agahinda! Ushobora kwibaza uti “ese icyo gihe abantu bazaba bari he? Ese ryaba ari rya sezerano ry’Imana ryo kujya mu ijuru?” Oya. Dore impamvu atari mu ijuru. Impamvu ya mbere ni uko iryo sezerano ribimburirwa n’amagambo agira ati “ihema ry’Imana riri kumwe n’abantu;” kandi abantu baba ku isi (Ibyahishuwe 21:3). Impamvu ya kabiri ni uko iryo sezerano rivuga ko muri iyo si ‘urupfu rutazabaho ukundi.’ Ku isi ni ho haba urupfu, bityo rukaba rutazongera kuhaba ukundi. Nta rupfu rwigeze ruba mu ijuru, ahubwo kuva kera ruba ku isi. Biragaragara rero ko isezerano ry’Imana ry’ubuzima buzira umuze rizasohorezwa hano ku isi.
Imana izahanagura amarira menshi abantu barize bitewe n’imibabaro n’agahinda
Yehova yifuza ko twiringira isezerano rye ry’isi nshya irangwa no gukiranuka. Akimara kuvuga iby’imigisha abantu bazabona, yatanze gihamya y’uko isezerano atanze rizasohora agira ati “dore ibintu byose ndabigira bishya.” Hanyuma yongeyeho ati ‘ayo magambo ni ayo kwizerwa n’ay’ukuri’ (Ibyahishuwe 21:5). Turagutera inkunga yo kwiga byinshi kurushaho ku birebana n’icyo wowe n’abawe mwakora kugira ngo muzabe mu bagaragu ba Yehova bazabona isohozwa rihebuje ry’isezerano ry’Imana.
Aho wasoma mu kwezi k’Ukuboza
1 Petero 1-5; 2 Petero 1-3; 1 Yohana 1-5; 2 Yohana 1-13; 3 Yohana 1-14; Yuda 1-25–Ibyahishuwe 1-22
^ par. 3 Niba wifuza kumenya ibirebana n’igitambo cy’incungu cya Kristo, reba igice cya 5 cy’igitabo Ni iki mu by’ukuri Bibiliya yigisha?, cyanditswe n’Abahamya ba Yehova.


c: text/html

text:
Iyo
umuntu runaka cyane cyane umuyobozi yeguye ku mirimo ye, abantu
banyuranye babyibazaho byinshi kandi byari bikwiye gufatwa nk’ibisanzwe
mu buzima bwa muntu. Ariko ntawahakana ko rimwe na rimwe, ndetse niba
atari kenshi, iki gikorwa gisaba ubutwari kubera ko ubikora hari byinshi
atakaza mu byo yahabwaga n’umurimo cyangwa urwego yarimo.
Mu buryo rusange, kwegura ni ukureka
imirimo umuntu yakoraga, cyane cyane muri politiki, akabikora ku bushake
bwe abisabwe. Ibyo bikorwa mu rwego rwo kurengera inyungu z’akazi
cyangwa iz’umuntu ku giti cye.
Bamwe mu begura, aberura bakavuga
impamvu beguye ni mbarwa. Ni yo mpamvu abantu bakunze kwihisha inyuma
y’imvugo "ku mpamvu zanjye bwite". Hari ababibona nabi ko uweguye
atavuze ikimweguje, kuko impamvu bwite mu by’ukuri zitabaho. Ubwo abantu
baba bifuza gushira amatsiko babwirwa impamvu nyazo ziteye uko kwegura.
Icyo gihe umuntu aba yiyibagiza ko hari impamvu ziba zikomeye ku buryo
zitashyirwa ahagaragara harimo izo gukomeza guha icyubahiro gikwiye
muntu uwagura cyangwa uweguzwa.
Kwegura biterwa n’iki ?
Impamvu zitera kwegura ziranyuranye,
ariko zose icyo zihuriraho ni uko imirimo iba itagikorwa neza biturutse
kuri nyir’ubwite cyangwa ku bandi. Kwegura bituruka ku bandi iyo mu
mikorere n’imikoranire haba harimo agahimano kagenderewe, kunanizwa,
kudahabwa agaciro n’icyubahiro kugeza no ku cyo buri wese agomba undi mu
buzima busanzwe, gusuzugurwa n’ibindi.
Nyir’ugukorerwa ibi byose cyangwa se
kimwe muri byo, iyo amaze kubona ko nta bwinyagamburiro afite, aremera
agafata icyemezo, bamwe bavuga ko atari icya gitwari, cyo kureka imirimo
yakoraga kugira ngo yumve umutima we uruhutse. Hari n’abashobora
gukurizamo indwara z’umutima kubera gukomeza kwihambira ku kazi
atagishoboye kubera impamvu zitandukanye.
Kwegura kubera umwuka utari mwiza aho
umuntu akorera bishobora guturuka kuri we ubwe bitewe n’imikorere mibi,
kwica akazi nkana cyangwa kutagashobora kubera ko kamurusha imbaraga.
Hari ukuba kandi nta mibanire myiza agirana n’abo bakorana cyangwa
ayobora, ari umunyagitugu n’indi migirire mibi abo bari kumwe barambiwe
kwihanganira, ari byo bituma na bo bamubera rubanda agahitamo kubahunga.
Kuba umwanya umuntu arimo na wo hari
abandi bawufitiye ishyari bifuza kuwujyamo, na byo byatera umuntu
kwegura. Icyo gihe habaho gukora iyo bwabaga kugira ngo uri muri uwo
mwanya ananizwe, bigere ubwo we ubwe yibwiriza agafata icyemezo cyo
kureka akazi.
Kuki kwegura bidakundira uwo ari we wese ?
Uwashaka yavuga ko kwegura ari
ubutwari kuko uweguye ku mirimo ye hari byinshi mu byo yabonaga kubera
umwanya yarimo atongera kubona. Ibyo ni nk’imibereho myiza kubera
umurimo yakoraga umutunze hamwe n’abe, kuba yabura ijambo mu bandi cyane
iyo yeguye kubera impamvu zituruka ku mikorere ye idahwitse cyangwa
mibi muri rusange.
Hari ubwo abakuriye umuntu mu mirimo
ye bamusaba kwegura mu nyungu ze kubera ko yirukanywe ari byo byamubera
igisebo kuruta atanze ubwegure bwe. Ibyo ni byo abantu bakunze kumva ngo
"yeguye ku mpamvu ze bwite”.
Kwemera gutakaza ibyo umuntu yabonaga,
mu bihugu cyane cyane bikennye, imibereho myiza umuntu ayikura ku
mwanya w’umurimo cyangwa w’akazi arimo. Hari ubwo uri mu mwanya runaka,
iyo ataza kuwubamo bitamworohera kugera ku iterambere riba
rimugaragaraho. Iryo terambere ni nko kugira aho uba haboneye kandi
yigengaho, kuba afite uburyo bwo gukora ingendo nta mvune n’izindi
nyungu zinyuranye zituma yishimira imibereho arimo. Kureka ibyo byose
rero, umuntu akaba atatinya kuvuga ko ari ubutwari.
Hari ubwo umuntu ashobora guhura
n’ingorane nk’izo twavuze akanga kuva ku mwanya arimo, kubera ko areba
imbere ye, atakiri muri wa myanya, akahabura. Ubukene n’ingaruka zabwo,
kubura ijambo mu bandi, kwibuka abo wahemukiye witwaje wa mwanya warimo
n’ibindi, ibyo byose bikamutera ubwoba bwo kuva kuri wa murimo. Umuntu
ahereye kuri ibyo, yavuga ko impamvu nyamukuru yo gutinya kwegura ari
ubukene butera imibereho mibi n’imihangayiko.
Aphrodis Nsabimana
Director of Communication
Supreme Court
Related Posts by Categories

robotstxt: allowed

filter: keep


text:
Page 4 of 21
INKINGI YA MBERE: KWEMERA IMANA
Kwemera Imana bisobanuye kwizera udashidikanya ko Imana ariyo Nyagasani wa buri kintu cyose ari nayo igenga byose kandi ariyo yaremye ibiremwa byose. Ukizera kandi udashidikanya ko Imana yonyine ariyo ikwiriye guharirwa amasengesho n’ibikorwa byo kuyiyegereza ntakindi ibangikanywa nacyo, ukanizera udashidikanya ko Imana irangwa n’ibisingizo byuzuye n’amazina yayo meza azira inenge n’igisebo. Kwemera Imana bigizwe n’ibintu bine:
1- KWEMERA KO IMANA IRIHO
Kwemera kubaho kw’Imana ni kamere Imana yashyize mubiremwa byose ko byemera ko Imana iriho kandi ariyo yabiremye. Imana iragira iti :
فَأقِمْ وَجْهَكَ لِلدِّيْنِ حَنِيْفًا فِطْرَتَ الله ِ الَّتِى فَطَرَ النَّاسَ عَلَيْهَا لاَتَبْدِيْلَ لِخَلْقِ اللهِ ذَلِكَ الدِّيْنُ الْقَـيِّمُ ولكِنَّ أكْثَرَ النَّاسِ لاَيَعْلَمُوْنَ. الروم 30
“Tunganya uburanga bwawe ku idini y’Imana iboneye kandi iyo ni kamere Imana yaremanye abantu kandi ntawe uzahindura ibiremwa by’Imana ngo iyo kamere ayibivaneho,ariko abenshi mu Bantu ntabwo babizi”. QOR’ANI 30:30
Ubwenge bw’umuntu kandi nabwo bushimangira ko ibi biremwa bifite uwabiremye kuko bidashobora kwirema ubwabyo byonyine, cyangwa ngo bibeho gutyo gusa nta muremyi wabiremye.
Ubwo rero niba ibiremwa bitariremye ubwabyo kandi bikaba bitarabayeho gutyo ntawe ubiremye !!!, bisobanuye ko ari ngombwa ko bigira umuremyi wabiremye akabishyiraho bitari biriho; uwo muremyi rero ntawundi ni Imana (ALLAH) wenyine niwe waremye ibiremwa byose kandi ntamufasha, nk’uko Imana yavuze iti:
هَذَا خَلْقُ اللهِ فَأرُوْنِىْ مَاذَا خَلَقَ الََّذِيْنَ مِنْ دُنِهِ بَلِ الظَّالِمُوْنَ فِىْ ضَلاَلٍ مُّبِيْنٍ. لقمان 11
“Dore ibi ni ibiremwa by’Imana yaremye, ngaho nimunyereke ibyo babandi musenga batari Imana (ibigirwamana) baremye...”. QOR’ANI 31:11
Na none mu bindi bimenyetso bikomeye bigaragaza ko Imana iriho kandi ari imwe rukumbi, ni uburyo gahunda zigenda kandi zihoraho mu buryo bumwe buhoraho ntaguhinduka cyangwa kugongana.
Ingero:Amanywa asimburana n’ijoroburi gihe, ibyo ntibihinduke, bigaragaza ko Imana ibiha gahunda ari Imana imwe rukumbi kuko zibaye ebyiri buri yose yagena gahunda yayo zikanyuranya bityo mu isi n’ijuru hakabaho ubwangizi n’ingorane ziturutse kuri uko kunyuranya. Kuba rero ibyo bitabaho gahunda y’isi igakomeza kuba imwe bigaragaza ko hariho Imana imwe rukumbi itagira indi bibangikanye.
2- KWEMERA KO IMANA ARIYO MUGENGA WA BURI KINTU CYOSE KANDI NTACYO BIBANGIKANYWA
Ibi bisobanuye ko Imana yonyine ariyo yaremye ibiremwa byose, niyo mwami wabyo ninayo yonyine ibigenera gahunda z’imirimo bigomba gukora, Imana iravuga iti:
…ألا له الخلق والأمر تبارك الله رب العالمين سورة الأعراف 54
Imana niyo yaremye kandi niyo itanga amategeko, niyo muziranenge nyagasani w’ibiremwa byose. Qor’ani 7:54
Nanone Imana iti:
لله ملك السماوات والأرض وما فيهن وهو على كل شيء قدير سورة المائدة 120
Imana niyo ifite ubwami bw’ijuru n’isi n’ibirimo kandi ishoboye buri kintu cyose. Qor’ani 5:120
Tugomba kwemera nta gushidikanya ko Imana ariyo yaremye ibiriho byose, ibiha ishusho ishatse kandi ibyo byose yabikoze yonyine nta mufasha.
Twemera ko Imana ishobora byose nta nakimwe cyayinanira kuko iyo ishatse ikintu iravuga ngo”KIBE, KIGAHITA KIBA”, Imana kandi ifite ubumenyi bw’ibintu byose, nta nakimwe iyoberwa cyangwa ngo kiyihishe, ibintu byose biri munsi y’ubushobozi bwayo.
Twemera ko igihe cyose Imana iba iri gukemura ibibazo by’ibiremwa byayo, kandi ntirambirwa abayisaba.
3- KWEMERA KO IMANA ARIYO IKWIYE KUGARAGIRWA NO GUSENGA YONYINE.
Ibi bidutegeka kwemera tudashidikanya ko Imana imwe rukumbi ariyo yonyine ikwiye gusengwa nta kindi ibangikanywa nacyo, nkuko yihariye gukora ibikorwa byayo mu bushobozi bwayo nta mufasha igira, ni nako yihariye gusengwa yonyine ntawe babangikanye nayo, Imana yaravuze iti:
وإلهكم إله واحد لا إله إلا هو الرحمن الرحيم سورة البقرة 163
Imana yanyu ni imana imwe, ntayindi mana ibaho kandi ikwiye gusengwa uretse yo nyir’impuhwe nyir’imbabazi. Qor’ani 2:163
4- KWEMERA AMAZINA Y’IMANA N’IBISINGIZO BYAYO
Bisobanuye gushimangira tunemeza amazina n’ibisingizo Imana yiyise ubwayo mu gitabo cya QOR’ANI,cyangwa ibyo Intumwa yayo Muhamadi (Imana imuhe amahoro n’imigisha) yayisingije, tukabyemeza bigendanye n’icyubahiro cy’Imana, tutagereranyije Imana n’ibiremwa byayo, kandi tudashatse kumenya imiterere y’ibyo bisingizo, Imana yaravuze iti:
...ليس كمثله شيء وهو السميع البصير سورة الشورى 11
Nta na kimwe gisa nayo, irumva kandi irareba. Qor’ani 42:11
Amazina y’Imana n’ibisingizo byayo byose ni byiza, kandi bigaragaza ubwiza icyubahiro, ubuziranenge n’ubuhambare by’Imana, Imana iragira iti:
ولله الأسماء الحسنى فادعوه بها... سورة الأعراف 180
Imana ifite amazina meza, muyisabe muri ayo mazina... Qor’ani 7:180
Kwemera amazina y’Imana n’ibisingizo byayo bidusaba: kuyasobanukirwa, kuyafata mu mutwe no gushyira mu bikorwa icyo asobanuye.


text:
Waruziko "Nta ntwaro bagucuriye izagira icyo igutwara "utageze aho Imana ishaka kukugeza?
Igihe kigeze ngo Abisirayeli bave muri Egiputa Satani yarabimenye, atangira gucura intwaro yo kwica abana b’impinja b’abahungu.
Kuva 1:16 - "Nimubyaza Abaheburayokazi mukabona bicaye ku ntebe babyariraho, nihavuka umuhungu mujye mumuhotora, ariko naba umukobwa abeho."
Ariko, Mose wagombaga kubakura mu buretwa we ntiyashoboraga gupfa kuko yari ataragera ku cyo Imana yamuhamagariye.
Nawe ntacyakubuza kugera aho Imana, yaguteguriye kuko nta ntwaro bagucuriye izagira icyo igutwara.
Yesu nawe akivuka satani yakoreye muri Herode ngo bice abana b’imyaka ibiri gusubira hasi, ngo Yesu nawe abigenderemo ariko ntiyari gupfa atageze kuri misiyo yamuzanye, ahubwo Herode niwe wapfuye.
Matayo 2:19 - Herode amaze gupfa, marayika w’Umwami Imana araza, abonekera Yosefu mu nzozi..... Ndakumenyesha ko ibishaka kukwica utageze ku mugambi w’Imana bizapfa mbere yawe kuberako byanditswe ko nta ntwaro bacuriye kukurwanya izagira icyo igutwara, kandi ururimi rwose ruzaguhagurukira kukuburanya uzarutsinda.
Ibyo ni byo murage w’abagaragu b’Uwiteka, kandi uko ni ko gukiranuka kwabo guturuka aho ndi." Ni ko Uwiteka avuga. Yesaya 54:17 Byizere Ubigire ibyawe!
Pastorviva.pcm@gmail.com


text:
GICUMBI: KURWANYA IBIYOBYABWENGE NO GUCA UBUCURUZI BWA KABARUKA
Mu rwego rwo kurwanya ibiyobyabwenge no guca ubucuruzi bwa kabaruka,kuri uyu munsi tariki ya 10/10/2014 kuri station ya Polisi Byumba hatwikiwe imbere y’abaturage b’umurenge wa Byumba ibinyobwa bitemewe kimwe n’ibiti bya kabaruka...[Soma ibikurikira]
GICUMBI: GUTANGIZA UBUKANGURAMBAGA BWO GUKUMIRA IMPANUKA ZO MU MUHANDA N’IBIYOBYABWENGE (TRAFFIC CAMPAIN )
Kuri uyu munsi tariki ya 06/10/2014 mu karere ka Gicumbi hatangijwe ubukangurambaga bwo gukumira impanuka zo mu muhanda no guhashya ibiyobyabwenge. Umuhango watangiriye mu cyumba mberabyombi cy’Akarere ka Gicumbi.Kubera...[Soma ibikurikira]
ABATURAGE B’UMURENGE WA BYUMBA BARISHIMIRA IBYIZA BAKESHA IMIYOBORERE MYIZA
Kuri uyu wa kabiri tariki ya 30/09/2014,muri uku kwezi ko kwimakaza imiyoborere myiza umurenge wa Byumba ni umwe mu mirenge yari itahiwe. Ibiganiro byabereye mu kagari ka Kibali. Wari witabiriwe n’abaturage benshi bagaragazaga...[Soma ibikurikira]


text:
Ngororero: Ba mudugudu 13 bahawe ibihembo by’indashyikirwa
Abakuru b’imidugudu 13 mu mirenge 13 igize akarere ka Ngororero bahawe amagare nk’ibihembo by’indashyikirwa mu kwesa imihigo ya 2014-2015.
Kuwa 04 Nzeli 2015, mu muhango wo kwishimira umwanya wa gatatu akarere ka Ngororero kegukanye mu mihigo y’umwaka ushize, abayobozi b’imidugudu 13 (umudugudu umwe muri buri murenge) bahize abandi mu kwesa imihigo bashyikirijwe amagare nk’ibihembo byagenewe indashyikirwa.
Umunyamanbanga nshingwabikorwa w’akarere Niramire Nkusi atanga amagare
Aba bayobozi ngo bafashije abaturage babo gukorera ku mihigo baba barahize nkuko igaragara mu ikayi y’umuryango. Bimwe mubyo bahizemo abandi ni gutanga ubwisungane mu kwivuza, gushyira abana mu mashuri, kurwanya imirire mibi no kwitabira gahunda za Leta.
Ntahondi Maurice, umukuru w’umudugudu wa gasiza mu kagali ka Gasiza mu murenge wa Muhanda umwe mu bahawe igare, avuga ko banyuzwe n’uko ubuyobozi bw’akarere bubazirikana, kuko ngo ibyo bakora atari azi ko ababakuriye babiha agaciro.
Avuga ko bazi ko umudugudu ariwo musingi wa guverinoma bakaba bazakomeza kwita kubyo basabwa kugeza ku baturage. Rukingamubiri faustin nawe wahawe igare avuga ko ubu hagiye kubaho amarushanwa mu kwesa imihigo kuko abandi batahawe ibihembo nabo bagiye kubiharanira.
Avuga ko ibanga bafite ari ukwigisha abaturage ibyo bakwiye gukora no kubasura kenshi ngo barebe ko babigezeho. Umukozi w’akarere ushinzwe imiyoborere myiza Mupenzi Esdras avuga ko ibihembo nkibyo bizakomeza guhabwa abantu abo aribo bose baba intangarugero mu kuzamura abandi.
Kimwe n’umuyobozi w’akarere ka ngororero, Mupenzi avuga ko umwanya wa 3 mu mihigo bajeho ubugira kabiri ngo bawurambiwe ku buryo ubutaha bashaka kuza imbere. Ibyo ngo bazabigeraho ari uko buri wese abigize ibye kuva mungo zikurikiranwa nab a mudugudu.


text:
Rulindo – Intore zirasabwa gushyira mu bikorwa amasomo zahawe
Nyuma y’ ibyumweru bitatu mu itorero ry’ igihugu, ku tariki 13.12.2011, intore zigera kuri 764 zasoje ibikorwa by’ itorero mu murenge wa Base, ku ishuri ryisumbuye rya Institut Baptiste de Buberuka.
Asoza ku mugaragaro ibikorwa by’itorero ry’igihugu mu karere ka Rulindo, minisitiri muri perezidansi Madamu Tugireyezu Vénantie, yasabye izi ntore gutaryamisha ubumenyi bahawe ahubwo bakabishyira mu bikorwa, banabusangiza abandi basize mu mirenge yabo.
Yanaboneyeho kubakangurira kwitabira gahunda z’iterambere nko kwibumbira muri koperative kumenya no kumenyekanisha icyerekezo 2020 ndetse na gahunda y’imbaturabukungu, abibutsa ko urubyiruko ari zo mbaraga z’igihugu zidakwiye gupfa ubusa, akaba ari yo mpamvu Leta yashyizeho gahunda y’Itorero ry’Intore.
Intore yahize mu izina ry’ abandi, yavuze ko bazaharanira ubumwe n’ubwiyunge bibuka jenoside yakorewe Abatutsi ndetse baharanira ko itazasubira ukundi kandi bakibumbira muri clubs z’ubumwe n’ubwiyunge, ari nako bagerageza kwihangira imirimo.


text:
1. Amasomo yo ku Cyumweru cya XIX umwaka A atugaragariza ukuntu umuhengeri usa nugendana n’amahoro, uguhangayika bikagendana n’umutuzo. Eliya, umuhanuzi wari ufite “ijambo ryaka nk’umuriro”, yari yarabujijwe amahwemo na Gezabele nuko agera k’umusozi wa Horebu kuri Sinayi ni ukuvuga hahandi umuryango wa Israheli wari ufite isoko y’ukwemera kwayo kandi hakaba n’igicumbi cy’amateka y’uwo muryango. Eliya rero arasa nukora urwo rugendo agira ngo ajye kureba uruhanga rw’ukuri rw’Imana kuko yari arambiwe Imana yabwiwe, yayindi yumvaga muri we itamuzanira umutekano kuko yayibwiwe nk’Imana iteye ubwoba, ifite imbaraga zikangaranya. Niyo mpamvu muri iyo bucece y’umusozi uyu muhanuzi wagereranywaga n’umuriro ashakira Imana mu muyaga urimbura ibiti n’amabuye, agashakira Imana mu muriro ukomeye ndetse no mu mitingito y’isi kuko ubuhangange bw’Imana yibwiraga ko buramutse budusuye byose byahungabana. Kubona Imana muri ubwo buryo rero nibyo byatumaga Imana batayibonamo cyane umubyeyi ukunda kandi wumva abana be. Babonaga ari igihangange na mutegerwa. Igishimishije ni uko Imana yigaragarije Eliya mu kayaga gatuje, ishaka kumwereka ko ari Rumuri rutuje, rwegera buri wese kandi rwifuza kugirana umubano n’urugendo na buri wese. Imana si ibikabyo, si iy’ibihangane n’ibikomerezwa, Imana ni iya buri wese kandi ni inyampuhwe ikaba n’inyamababazi.
2. Imana irigaragariza Eliya mu mutuzo no mu mahoro y’akayaga ka nimugoroba, ikaba ari inyigisho ikomeye. Kwiyoroshya no gucishabugufi nibyo Imana ihitamo kugira ngo tudatitira kandi nibyo yifuza ko twageza kubandi kugira ngo babashe kwemera. Bagenzi bacu begera Imana bidatewe n’ibikabyo dushobora kuyibabwiramo, ahubwo bitewe n’imyitwarire yacu ituma bose bashobora kuvuga bati: “umutuzo n’amahoro tukubonana nta handi wabikura hatari ku Mana”. Imana ntihindiraho, Imana si igihangange gikangaranya abagenzi baza bayigana, Imana ni umutuzo utuma abantu batikanga cyangwa ngo bayishishe. Imana ni ineza, ni impuhwe kandi ikarangwa no kwihangana ikaba imenya gutegereza. Imana itwigaragariza muri twinshi tworoheje tutari twiteze. Icyo ishaka ni uko muntu yakwirinda kuyitinya no kuyishyira mu gice cy’ibikomerezwa bitegerwa. Imana yaje muri twe, yigira muto ica bugufi. Urwo rugero niturwigireho.
3. Mu Ivanjili naho turasangamo uyu muyaga utoroshye ndetse n’ubwoba buwuherekeza. Turabona ko ubwoba bwa Petero ndetse no mu kwibira kwe, buhumurizwa n’imvugo ituje kandi itanga ituze n’amahoro bya Yezu. Biratwibutsa amagambo Yezu yabwiye abe agira ati: “nimukomere ni njyewe, mwigira ubwoba”. Ni kangahe twageze aho imihengeri itwugariza, ni kangahe umuyaga w’ibibazo watumye tugira ubwoba bukomeye nyamara nyuma tukabona ko n’imvura y’umuhindo yadusize! Ni kangaho natwe twageze aho aya magambo ya Yezu atubera ikiramiro: “mwigigira ubwoba”. Haba mu bibazo by’ubuzima, haba mu bibazo by’ukwemera no kutabona aho twerekeza Roho yacu kubera ibibazo by’urusobe, muntu yarakwiye guhora yibuka ko twapfa twabaho turi aba Nyagasani maze tukaba twareka muri twe hagakorwa ugushaka kwe. Nyagasani ni We umenya urupfu rwacu akamenya n’izuka ryacu, ku mwiringira no kumwizera si uguhomba. Ukuboko kwa Yezu wazutse, akaba ari We mugenga w’isi n’uw’amateka, gutanga umutuzo kandi kukaduha kwizera ko ari mu bihe by’ubungubu ari no mu bizaza, ari ibyago cyangwa inzara, byose nta kizadutanya n’Uhoraho. Ukuboko Yezu aha Petero ngo amukize, si we wenyine agahereza, ahubwo aragahereza buri wese wifuza gukira.
Natwe nka Petero, akaboko kacu tugahe Yezu maze aturokore ububi bw’imwe mu mihengeri y’ubuzima.


text:
Abantu burya bakunda Gusambana birenze urugero ku buryo wowe ubwawe utabyiyumvisha cyereka ubyiboneye na maso yawe nkuko twagiye twegeranya Amafoto atandukanye ndetse ya bantu batandukanye Muri weekend 2 zitambutse Ibinyamakuru bitandukanye byagiye byegeranya Amafoto ya bagabo na basore bakunda kugenda mu modoka.
Ndetse akenshi abakunda kujya mu Tubyiniro na bakobwa baba basohokanye nkuko Ibinyamakuru byanditse byemezaga ko Abantu ba 7 bose basanzwe mu modoka basambana ko Abenshi batangaga Ubusobanuro ko babitewe N’inzoga banyweye Mutubari basohokeramo.
Cyagwa Utubyiniro baba bagiyemo Kubyiniramo ibi rero ngo bituma bahagarara aho bageze maze bagahitamo kwiyaranja bitewe ngo na Santima abenshi baba bafite ndetse ngo bazitewe N’inzoga zikomeye bamwe baba bafashe abandi bemeza ko babiterwa na bakobwa bagendana nabo mu modoka ngo bagenda ba basomagura.
DORE AMAFOTO AGERA KURI 7 YOSE AGARAGAZA UBUSAMBANYI BUKORERWA MU MODOKA>>
Posted by Kawera Ronald kuri Rwandapaparazzi.rw/UG
114,906 total views, 0 views today


text:
Wakomotse ku musazi Rwugamo wamaze Yuhi Mazimpaka uburakari yari yagiriye umuhungu we Nyarwaya atabarutse i Burundi ahagana mu mwaka wa 1700.
Nyarwaya rwa Mazimpaka yakundaga gushotorana cyane, bukeye atera u Burundi rwihishwa se Mazimpaka atabizi, maze arabuyogoza; ahitira mu Birangira bya Ntaga, ahica umuganwa waho Rusengo rwa Kanago; anyaga umugore we Kibero cy’ubukombe aramuzana, hamwe n’inka nyinshi n’indi minyago. Byose abyereka se Mazimpaka. Aho kubishima arabimwirukana aramuca, ngo kuko yagiye i Burundi atamwohereje, araruwe gusa n’ubushotoranyi bwe buvanze n’ishyaka ryo kwanga kurushwa ubugabo.
Nyarwaya yari afite imitwe itatu y’ingabo, irimo uwo mu zitwa Ababito, zari intwari cyane. Bukeye atera mu Burundi bw’umusoni bubangikanye n’u Bugesera, arabanesha; ahanyaga inka nyinshi barazambukana zifata hakuno mu Bugesera. Nyarwaya ategeka kurobanura amabara, buri bara rikajya ukwaryo. Barobanura imikara, ibihogo, amagaju, ibitare, ibibamba, ubugondo n’andi mabara yose y’inka yari azirimo.
Birangiye haza umugabo w’umusaza abaza abo asanze mu nka, ati “ Izi nka z’ibihogo ni izande?” Bati “ Ni iza Nyarwaya”. Ziriya se z’ibitare? Bati “Nazo ni ize”. Akomeza kubabaza amabara yose y’inka. Zose bakamubwira ko ari iza Nyarwaya atabarukanye. Arongera arababaza, ati “Ko numva zose ari iza Nyarwaya, izanyu ni izihe ko mwatabarukanye?”
Bati “Izo twazanye zose ni ize”. Umusaza, ati “Mbega abantu baruhijwe n’ubusa! Mwanyaze inka mwese none muzirekeye umwe?”
Bati “Nubwo ari ize, ni ize natwe, kuko turi ingabo ze.”
Abagaragu ba Nyarwaya baramusanga bamubwira ayo magambo y’uwo musaza. Ahamagara nyir’ukuyavuga ati “Kuki unteranya n’ingabo zanjye ukazishyiramo umwuka mubi?” Aramusingira aramuhondagura.
Umusaza, ati “Urugomo ndeba ufite harya ngo ni uko utabarutse i Busoni! Waba utabarutse mu Birangirwa bya Ntaga kwa Rusengo rwa Kanago ho ntiwavuze ugahora da!”
Nyarwaya aramureka, ahindukirana abo bari kumwe ati “Aho hantu murahazi?” Baramuhakanira. Biramubabaza kuko batahamenye ngo atereyo. Igihe bakiri aho yibaza uburyo yamenya aho hantu bamwogereje ngo ahatere, abona umugabo w’umurundi uje aho bari, ari kumwe n’abana be b’abasore bagera kuri batanu. Amugeze iruhande akoma mu mashyi, ati “Mwana w’umwami, mvuye i Burundi, ncitse nza mu Rwanda, ncikanye n’inka 250 n’abana banjye 15 n’abagore batanu. Byose mbizanye mu Rwanda rwaso, none unyakire uzanyereke so Mazimpaka”.
Amaze kuvuga atyo, Nyarwaya aramubaza, ati “Uzi mu Birangirwa bya Ntaga kwa Rusengo?” Undi ati “Ndahazi ndetse ni ho nturutse”.
Nyarwaya ashyira agatima mu nda, ati “Ese ntiwahangeza, ukahanyereka ?” Uwo murundi, ati“Ujya kwendayo iki ?” Ati “Ndashaka kuhatera”.
Umurundi aramwenyura ati “Wowe utera mu Birangirwa bya Ntaga?” Nyarwaya arikiriza. Umurundi ati “Ufite ingabo zingana zite ushaka kuhateza?”
Nyarwaya ati “Ni izi turi kumwe gusa”. Umurundi ati “Ubiziranyeho na so ?” Undi ati “Oya”. Umurundi ati “Hari imana wejeje zo kuhatera?” Nyarwaya ati “Ntabwo naharagurije kuko ntari nsanzwe mpazi”.
Umurundi amugira inama ati “Banza ujyane iminyago, dore ni myinshi, ndetse nanjye unshyiremo n’abana banjye 15 n’inka 250 n’abagore batanu, maze ujye inama na so, muragurize gutera mu Birangirwa, kandi umwongeze ingabo izi ntizihagije. Ni ahantu ubarirwa. Mbese wumvise ko hari umwami wigeze kuhatera?”
Nyarwaya ati “Ntawe numvise.”
Umurundi ati “Ni aho rero genda ubanze ujye inama na so, nakwemerera uzatereyo, nzahakwereka”.
Nyarwaya ararakara kuko iyo nama itamunogeye. Abwira uwo murundi ati “Namaramaje ndaterayo ntakibimbuza.” Umurundi ati “Utagira ngo ndi umunyabwoba, hogi nkujyaneyo ndetse n’abana banjye ntibasigara keretse abatoya n’abagore, bo nibasigarane n’abantu bawe basigaye muri iyi minyago.” Ati “Ariko mwana w’umwami, ubwo wanze ko tujya imigabo nitugerayo turajya imikokwe ( imikoke) ! ”. Arongera ati “Ni byiza ko twajya tugenda nijoro, ku manywa tugatebera mu bibira tukazatumburuka tugezeyo.”
Ati “Naho turamutse dutabaye ku manywa, twatangira kurasana tukiri ku nkiko, tukazashirira mu nzira, niburatutanagezeyo ngo uharebe”.
Nyarwaya yemera iyo nama bakajya bahaguruka nijoro, bwajya gucya bakarigita mu mashyamba, kuko uwo murundi yari azi inzira zose zijyayo. Bakomeza batyo barinda kugera mu Birangirwa. Batunguka kwa Rusengo ku mugoroba basanga adahari. Yari yaragiye mu rundi rugo rwe, ari na rwo ingabo ze z’intwari zabagamo.
Nyarwaya ajya mu rugo aramukanya n’umugore wa Rusengo. Birangiye amubaza aho umugabo we ari. Umugore arahamubwira.
Nyarwaya ati “Yamenye ko namuteye arahunga?” Umugore ati “Si uguhunga yagiye hambere ahubwo namenya ako gakuru uzamubona!” Nyarwaya, ati «Ndamuteye Nyarwaya rwa Yuhi ndi Inkaka ya Burunga! nishe Ntagihera mucuza imfura iyanjye irandamira ndatsinda!
Ati «Ndaye hano kandi turaryamana. Undi ati «Naba n’ibyo! Naho ibyo gutera byo nta byo wishoboreye; niba rero wazanywe no kwisambanira dore ndi hano, umugabo wanjye ntahari simfite undwanaho, ariko nibijya kugeza ejo iki gihe utarabona uwanshatse uzabona uwambyaye!»
Umugore wa Rusengo amutumaho intumwa z’impayamaguru ariko bucece ati «Nimwihute mujye kumubwira ko Nyarwaya yamuteye; kandi mumubwire ko yahinduye urugo rwe ari we wabaye nyirarwo mu buriri, muti ‘Ahasigaye ni wowe warumukuramo, byaba bikunaniye rukaba urwe’».
Intumwa zigenda ubutarora inyuma zisohoza ubutumwa. Rusengo amaze kwumva ko Nyarwaya amubereye mu rugo aratangara cyane ati «Hahisha Mazimpaka wenyine! Umuntu wahishirije inzoga ku Ijuru rya Kamonyi, none umuhungu we akaba yaje kuzinsindira mu Birangirwa bya Ntaga!»
Ubwo arara atumye intumwa zigenda ijoro ryose, zijya mu ngerero guhuruza bujya gucya Ingabo ze zimusesekaraho. Rusengo ahurura ubwo u Burundi burashika; Ingabo ziba nyinshi cyane! Bigiye kugeza nimugoroba, Rusengo n’Ingabo basesekara iwe mu Birangirwa.
Basanga Nyarwaya yashegeye mu rugo kwa Rusengo yamwiteguye. Ingabo za Nyarwaya zisanganira iza Rusengo icumu rirasabira.
Nyarwaya ava ku buriri, arambara afata intwaro ze arasohoka. Ageze mu muryango, umugore wa Rusengo aramukurikira, ageze mu rugo, umugore aba ageze mu muryango. Nyarwaya arasitara, umugore, ati «Mpore ndi Kibero cy’ubukombe umugabo twararanye ntakomereka».
Nyarwaya arabyumva aramusubiza, ati «Urakoze wo kabyara we ubwo umpumurije!» Nyarwaya yiruka avuna Ingabo ze. Umugore yisubirira mu nzu ye. Ubwo ariko intambara yarahosheje kuko bwari bwije bamwe bajya iwabo abandi kwa Rusengo mu rugo, aba Nyarwaya bajya mu ngando zabo. Mu gitondo cya kare bashinga ingamba bamwe mu myanya yabo, abandi mu yabo.
Na none bwira ari ntabaranesha abandi. Ariko ubwo Nyarwaya yari afite umutwe w’ intwari cyane witwaga Ababito. Akaba yabakumirije ababuza kurasana ngo bazarasana Abarundi bamaze gucogora. Rusengo nawe yari afite Ingabo z’intwari cyane zitwaga Abana b’Ingwe; nawe yabakumirije ngo bazarasana Abanyarwanda bamaze kunanirwa. Ubwo bwenge umwe yabugize ukwe undi abugira ukwe. Hashize iminsi itatu barasana; imyambi n’amacumu by’Abanyarwanda bibashiriraho.
Nyarwaya abaza wa murundi wamucikiye akamuyobora ahongaho ati «Mbese nta hantu wamenya hiherereye cyane ngo tujyaneyo abacuzi n’abatanazi tujye gushakira ingabo imyambi n’amacumu?» Undi ati «Ndahazi». Nyarwaya abwira umwana we bari batabaranye witwaga Bideri, ati «Sigara ku rugamba ngiye gushaka intwaro z’aba bantu dore izindi zimaze gushira, kandi ejo uzarekure Ababito bajye ku rugamba».
Nyarwaya ajyana na wa murundi, bajyana ahantu h’ishyamba ryarimo umukoke uteye ubwoba, urimo isuri n’andi mahwa y’imifatangwe. Bawushoka baciye mu mwambu wawo; uwo Murundi yibutsa Nyarwaya rya jambo yamubwiraga yari kwumva inama ye, ati «Sinakubwiye ko ubwo wanze ko tujya imigabo nitugerayo tuzajya imikoke?Dore imikoke nakubwiye ni yo y’iyi».
Nyarwaya ati «Ni koko wambwiye ukuri, ariko sindava ku izima; ndacyakomeje imigabo yo kurwana». Ubwo rero bamaze kugera aho hantu, batangira umurimo wo gucukura no gutanaga no gukwikira amacumu yavunikiye mu babisha; babikorana umwete.
Ubwo Bideri n’ingabo zabobasigaye ku rugamba. Bukeye umwimirizi w’Ababito arabazibukira bajya ku rugamba. Rusengo na we akaba yararanye umugambi wo kurekurira Abana b’Ingwe ku rugamba. Uwo munsi Ababito n’Abana b’Ingwe barasakirana. Rucura akabunda rwiyama impunzi barutera amazi aragaruka. Ni ukuvuga ko bose barasanye badasubira inyuma.
Hashize iminsi itatu bikimeze bityo Rusengo ahamagara Bideri ati «Ye Bideri bya Nyarwaya we! Undi aramwitaba ati «Hagarika abawe nanjye mpagarike abanjye maze tuvugane».
Bahagarika intambara, ingabo zose ziraruhuka. Rusengo ati “Yewe Bideri we, undi ati «Yee!» Ati «Waje uzanye na so muza munteye muza muri abatindi musanga ndi umwinazi, mwaje muri icyago musanga ndi kabutindi, mwaje muri bunyice mukanzungura birabananira, nanjye nibwiraga ko nzabica mu minsi ibiri nkaba mbamazeho none sinabishoboye. Ndagira ngo nkubwire inama mfite nubwo ntaheruka kubona so ariko uri mu cyimbo cye. Enda dutorane inka izanyu muzijyane izibaye izanjye nzisigarane, kandi izo muzabona zitageze hano muzazitware nazo!»
Bideri ati «Ndabyemeye».Intamba irahosha. Bukeye inka zose ziratumizwa, ziteranira hagati yabo, barazitoranya. Birangiye hasigara inka imwe ariko nziza cyane! Rusengo abwira Bideri ati «Nararagiye, narafukuye nduhira, naciye icyarire narakenuye, none iyi nka yingororere».
Bideri, ati “Nanjye nishwe n’izuba, naranyagiwe naraye indaro mbi, none iyi nka yinzimanire». Rusengo aranga, Bideri aranga. Inka barayipfa bongera kurasana. Uwo munsi bakora ibyo Nyarwaya arangiza umurimo wamujyanye. Yari yanacurishije icumu ry’umuhida rinini na rirerire, n’umuhunda waryo munini kandi muremure.
Barikwikira mu ruti runini rukomeye. Nyarwaya ariterera ku rutugu, bava muri wa mukobe bajya mu ngando aho abandi bari bateraniye. Bahagera nijoro. Bideri amutekerereza uko yatoranye inka na Rusengo n’uko bananiranywe ku nka imwe, hakabura uwayiharira undi.
Nyarwaya ashima Bideri kuko yanze kuyimuharira. Ati «Kandi iri joro ndamwica ntakabuza». Ubwo Nyarwaya asezera ku ngabo ze, ati Ndagiye, namwe nimugeza mu gicuku, mutere kwa Rusengo muvuge ibyivugo musese imyugariro, bamwe muce imbere abandi inyuma mugote urugo. Aragenda agezeyo aca igico. Aragumya yumva uko bavuga imihigo yabo.
Bigejeje mu gicuku barasinzira. Aromboka no mu muryango w’ inzu Rusengo aryamyemo acukurira rya cumu mu irebe ry ‘umuryango; arishinga impirike rireba mu nzu; ararishimangira cyane; yurira inzu yicara hejuru y ‘uruhamo rw’umuryango afata icumu mu ntoki. Bitinze ho gato ingabo ze ziratera nk ‘uko yabibabwiye. Basesa imyugariro bavugira ibyivugo icyarimwe. Abari mu nzu Rusengo yarayemo bakangukira mu bitotsi. Ugize ngo arasohoka akibamba kuri rya cumu ati «Ndashize mwo kanyagwa mwe!”
Rimaze kwica batatu riravunika. Ubwo Rusengo nawe arabyuka arambara arasohoka; ageze imbere y ‘umuryango Nyarwaya amutera icumu mu gihumbi rimutunguka hejuru y ‘umukondo akubita ibipfukamiro hasi ati «Nkwice Karuretwa Imanzi ya Burunga! » Abari muri urwo rugo iza Nyarwaya zirabarimarima, ingo zirashya, inka ziranyagwa.
Nyarwaya yinjira mu nzu abwira wa mugore Kibero cy ‘Ubukombe, ati «Wambwiye ko umugabo wakurayeho adakomereka none ntabwo ngusiga».
Baramuheka aramutabarukana. Nyarwaya atabaruka mu Burundi afite ishema ashoreye iminyago myinshi avanye mu Birangirwa. Ageze mu Rwanda atumiza iyo yakuye mu Busoni; inka zirakubita ziruzura, iminyago iba ishyano ryose. Ariko kandi, mu bantu ibihumbi 3000 bisaga yari yatabaranye, yari asigaranye nk ‘igihumbi gusa; abandi baraguye ku rugamba.
Atuma kuri se ko atabarutse yohereza n’abavuzi b’amacumu. Mazimpaka aramwitegura, ingabo ziriraba(zisiga ingwa).
Zigeze hafi y‘ibwami bararirimba, iminyago ibajya imbere. Hari imandwa yabaga ibwami yari yarahawe gusanganira iminyago ya Nyarwaya ibigenza uko isanzwe. Ingabo ziravunywa ziza mu rugo Ibwami. Mazimpaka azibonye asanga ari nkeya cyane, abaza Nyarwaya, ati «Abantu banjye wabaguranye inka aba ari zo unzanira?» Cyo! Untekerereza ko nkeneye inka kurusha abantu? Nyarwaya, ati «None se ko twarasanaga n’abantu b’intwari, twajyaga kubicamo bakatureka gusa?».
Mazimpaka, ati «Mbese n’ayo yose wagiye woherejwe na nde udafite imana n’umugaba?» Undi, ati «Ubundi se ko nari nsanzwe ntabara ntakubwiye narazaga ukangaya? Ahubwo ntiwanshimaga ndetse ukangororera?”
Mazimpaka aranga ararubira aramuca, kuko yateye ingabo icyorezo. Nyarwaya arakerakera, abura iyo ajya biramushobera. Abantu bagerageje kumuhakirirwa birananirana, Mazimpaka ati «Najye gutegeka igihugu yatsinze».
Bimaze gushoberana haza umusazi witwa Rwugamo, yari asanzwe aza ibwami abwira Mazimpaka ati «Ngufitiye ijambo rikomeye ariko banza umpe akayoga kuko mfite inyota».
Bamuha inzoga aranywa. Bimaze akanya, ati «Reka nkwicare ku bibero maze nkubwire. Mazimpaka kuko yamukundaga by’igikinisho aremera.
Rwugamo amaze kumugera ku bibero, ati «Aho kuba intwari ibwami nahaba umusazi. Dore Nyarwaya umwana w’umwami yatabaye i Burundi yica Rusengo mu Birangirwa bya Ntaga atabarukana iminyago itabarika, none bamuciye arakerakera naho jye Rwugamo rw’umusazi nicaye ku bibero by’umwami ndanywa inzoga y’ubuki!».
Abantu bateraniye aho bahoze basabira Nyarwaya imbabazi baraseka bati «Umusazi ariguyeho!» ( ijambo ry’ukuri).
Umwami abwira wa musazi ati «Mvira ku bibero». Ahamagaza Nyarwaya abyicaraho. Abari aho bamukurira ubwatsi barishima bashima n’uwo musazi Rwugamo.
Mazimpaka abaza Nyarwaya ati «Ko mbona ugenda utera itako, abo wica ubica ute? Nyarwaya ati «Ndi inkuba nk’iyo hejuru kandi n’uwajya kunsiga ntiyasiga icumu ryanjye.”
Nyarwaya rero amaze kwicara ku bibero bya se, inzoga ziratumirwa, ingabo ziravunywa, inkera irararwa, Mazimpaka atega amatwi intwari zimubwira imihigo zimutura iminyago n’ibinyita. Nyarwaya aragororerwa, na wa murundi bajyanaga imikoke aragororerwa, ndetse cyane kuko Mazimpaka yamugororeye na Nyarwaya akamugororera.
Hanyuma bagenda batanga ingororano no mu bandi batabarukanye bakurikije uko barushanwa ubugabo. Wa mugore wa Rusengo Kibero cy’ubukombe, Nyarwaya aramutunga banabyarana abana benshi. Iby’igororerwa bihetuye banzika ibiganiro bisanzwe, havamo umugabo muri abo bari ibwami abwira Nyarwaya ati «Dore ko ngo uri inkuba nk’iyo hejuru jye twirutse nagusiga». Abandi bati: «Nimwiruke turebe».
Bariruka wa mugabo agiye kumusiga Nyarwaya amukurikiza icumu rimwahuranya mu gihumbi amutsinda aho. Mazimpaka agiye kurakara, abari aho bati «Urarakazwa n’ubusa uriya mugabo ni we wisengeye urupfu».
Bati «Nyarwaya yakubwiye ko ari inkuba nk’iyo hejuru kandi n’uwajya kumusiga atasiga icumu rye». Birasekwa umugabo ahera atyo; na we wa musazi Rwugamo; Nyarwaya aramuvuza arakira aranamukiza.
Nuko rya jambo ngo «Umusazi ariguyeho», rubanda bakomeza kuryogeza kuko ryakijije Nyarwaya uburakari bwa se. Bukeye rihimbirwaho uyu mugani ngo «Umusazi arasara akagwa kw’ijambo» ari wo baca iyo hagize inshyanutsi isanzwe ivuga ibitandampaka ikocora ijambo bakaryenderaho inkunga yo gukiranura ibyari byabuze uruhero rw’umuti.
Kugwa ku ijambo = Kwunguka inama y’ingirakamaro.
Inkomoko: Ibirari by’insigamigani


text:
Ubundi iyo ababyeyi bafashe umwanzuro wo gutandukana bishobora kugira ingaruka cyane ku bana kuko ibyo ababyeyi baba bapfa nta ruhare aba yabigizemo, mu gihe bibaye ngombwa ko utandukana n’uwo mwashakanye akaba ari wowe usigarana umwana ushobora gukomeza kumufasha guhungabana nubwo bwose biba bitoroshye.
Ubundi iyo ababyeyi bafashe umwanzuro wo gutandukana bishobora kugira ingaruka cyane ku bana kuko ibyo ababyeyi baba bapfa nta ruhare aba yabigizemo, mu gihe bibaye ngombwa ko utandukana n’uwo mwashakanye akaba ari wowe usigarana umwana ushobora gukomeza kumufasha guhungabana nubwo bwose biba bitoroshye.
Ushobora gusobanurira umwana mu magambo make kandi asobanutse impamvu yo gutandukana kwanyu, ntabwo ari byiza ko ubwira umwana utarakura icyatumye utandukana n’uwo mwashakanye ahubwo mubwire muri make ko mwasanze ari byiza gutandukana ariko kandi nanone umubwire ko mwese mukimukunda nk’uko mwamukundaga
mu gihe uri kumwe n’umwana irinde kuvuga nabi uwo mwashakanye kabone n’ubwo yaba yarakoze amakosa.
Jya wirinda kuyabwira umwana cyangwa ngo umwangishe umubyeyi umubyara ahubwo jya umuha ikizere cy’uko bizagenda neza, yewe niyo waba ubona ubuzima bugiye gukomeza kuba bubi nyuma yo gutandukana n’uwo mwashakanye irinde kubibwira umwana kugirango utamutera ikibazo gikomeye ahubwo muhe ikizere umwereke ko atariko bizahora ahubwo mubwire ko igihe kizagera mukabaho mwishimye kandi mubuzima bwiza.
umwana jya umuha uburenganzira k’umubyeyi we yewe n’ubwo mwatandukanye ariko jya wibuka ko agifite uburenganzira k’umubyeyi we.
Jya ureka umwana yisanzure k’umubyeyi we mugihe bahuye kuko bizarushaho kumwereka ko mwese mumukunda koko bitume arushaho kunezerwa.
Ikindi kandi wowe watandukanye n’uwo mwashakanye iyiteho kugirango udaheranwa n’agahinda kuko kwiyitaho kwawe nibyo bizafasha umwana kumva amerewe neza kuko kukubona uhora wigunze cyangwa ufite agahinda bituma atekereza ko ubuzima bwe bugiye kuba bubi.
Gerageza utemberane n’umwana mujye gusura inshuti cyangwa n’ahandi hatandukanye mwiyiteho mwese, ibyo bizatuma umwana agukunda kandi abone ko umwitayeho
Jya wirinda kuvuga nabi kuri telefoni igihe uvugana n’uwo mwari mwarashakanye.
Igihe uwo mwari mwarashakanye aguhamagaye akakwibutsa ibihe bibi mwagiranye jya wirinda kumusubiza nabi abana bari hafi aho kandi niba wumva utari bushobore kwihangana musabe ko mwazongera mukavugana undi munsi.
Bwira abana bamenye ko nta ruhare bagize mu gutandukana kwanyu kuko hari ubwo abana bishyiraho amakosa bakumva ko aribo batumye ababyeyi babo batandukana.
Kuko uzumva akenshi umwana utekereza gutyo akakubaza ko ariwe watumye mutandukana, akubaza icyo yakora ngo mube mwakongera gusubirana.
ifashishe bamwe munshuti zawe cyangwa abavandimwe bakugire inama mu gihe ari ngombwa kuko hari ubwo agahinda ko ndetse n’ikimwaro byo kuba waratndukanye n’uwo mwashakanye bishobora kuguherana ukumva nawe ubwawe ntiwiyakiriye ugahora ufite umushiha cyangwa ubwira abana nabi bakora amakosa ngo ni aba nyina cyangwa se ni aba se.
Ni byiza ko mu gihe wumva byakurenze wananiwe kwiyakira wakegera abantu bakakugira inama haba abajyanama b’ingo, abahanga mu by’imitekerereze cyangwa se n’inshuti zawe zisanzwe.
Alphonsine


text:
Rwanda : Kirehe-Abagera kuri 600 bitabiriye amahugurwa ku ibarura rusange ku nshuro ya kane
Kuri uyu wa 23/07/2012 mu karere ka Kirehe ho mu ntara y’iburasirazuba hatangijwe ku mugaragaro amahugurwa y’abarimu bagera kuri 600 mu rwego rwo kwitegura igikorwa cy’ibarura rusange ry’abaturage n’imiturire mu Rwanda ku nshuro ya kane aho riteganijwe gutangira ku itariki ya 16/08/2012.
Njamahoro Basile ni umukozi mu kigo gishinzwe ibarurishamibare akaba yibukije abarimu baje bitabiriye amahugurwa ko bafite inshingano zo gukora igikorwa cy’ibaruiyra aho basabwa gukurikirana neza amahugurwa uko bigomba bakaba bagomba kuzakora neza ibarura mu gihe bazaba bagiye mu kazi ko kubarura katangiye.
Umuyobozi w’akarere ka Kirehe Murayire Protais yibukije abarimu bitabiriye aya mahugurwa ko bagomba kuba inyangamugayo muri aya mahugurwa aho yabasabye guhesha agaciro akarere ka Kirehe,bagakurikiza amabwiriza yose bazagenderaho mu gihe bari muri aya mahugurwa, uyu muyobozi w’akarere yanabasabye gukurikirana neza amasomo bahabwa muri aya mahugurwa kuko ariyo azabafasha gukora neza ibarura rusange mu gihe bazaba bageze mu baturage.
Aya mahugurwa yitabiriwe n’abantu 600, cyakora abagera ku munani amahugurwa yatangizwaga bari batarahagera akaba yanitabiriwe n’abayobozi batandukanye ingabo na polisi hamwe n’abarimu ari nabo bazakora igikorwa cy’ibarura, bazamara ibyumweru bigera kuri bibiri muri aya mahugurwa.
Ibarurarusange riri mu bituma abayobozi barushaho kumenya neza ibiranga abaturarwanda mu mibereho n’ubukungu bwabo,ibarura rusange rya kane ry’abaturage n’imiturire mu Rwanda rikaba riteganijwe gutangira ku itariki ya 16 Kanama uyu mwaka wa 2012.


text:
Abaturage barenga 20 bo mu Murenge wa Murambi mu Karere ka Gatsibo, bavuga ko bamaze imyaka ine bishyuza amafaranga umurenge, ugerageje kubaza agahita afungwa.
Aya mafaranga bavuga ko bambuwe n’Umurenge, ngo ni ayo bakoreye mu kubaka ku Rwunge rw’Amashuri rwa Murambi mu mwaka wa 2013.
Aba baturage bavuga ko uko ari 23, bishyuza amafaranga arenga miliyoni 2.
Abaganiriye n’Izubarirashe.rw, bavuga ko batababazwa gusa no kuba barambuwe aya mafaranga, ahubwo biniyongeraho no kuba bamwe muri bo baragiye bafungirwa ku Murenge wa Murambi, mu gihe babaga bagerageje kubariza mu nama ko bambuwe.
Umwe muri aba baturage yagize ati “Twubatse amashuri mu mwaka 2013 baratwambura no kugeza ubu ntabwo turahembwa. Uwaduhaye akazi ni Umurenge wa Murambi, njye nishyuzaga amafaranga ibihumbi 120, ubwo twari mu nama nasabye ko baduha ayo mafaranga tukabona uko twakwishyura mituweri kuko imiryango yacu yari itarishyurirwa, bahise bampfata banshyira mu modoka bampfungira ku Murenge. Ni mu tuzu duto tuba tumeze nabi.”
Yakomeje agira ati “Kugira ngo mvemo umugore wanjye yagurishije umurima twari dufite ku mafaranga ibihumbi 150, natanze ibihumbi 30 bya mituweri babona kundekura, ubu byaduteje ubukene mu miryango. Sinjye njyenyine kuko biri ku muntu wese ugerageje kubaza iki kibazo.”
Aba baturage bavuga ko no mu mwaka wa 2014 bamwe mu bagize Inteko Ishinga Amategeko babasuye bakabagezaho iki kibazo, gusa ngo abadepite bamaze kugenda abakigaragaje bamerewe nabi n’inzego z’umurenge.
Umwe muri aba baturage avuga ko iki kibazo kigihari ndetse akavuga ko batiyumvisha impamvu batishyurwa amafaranga yabo, ati “Dasso ni zo bohereza zikadufata, ubu ni uburyo bwo kudutera ubwoba ngo tutongera kubaza icyo kibazo.”
Aba baturage bavuga ko bafunzwe cyane ku gihe cya gitifu w’uyu murenge uherutse gusimburwa, ubu akaba yaragiye mu mahanga kwiga.
Nubwo atavuze byinshi kuri iki kibazo, Umunyamabanga Nshingwabikorwa w’Umurenge wa Murambi yavuze ko noneho aya mafaranga ngo yaje.
Francois Sekaziga yagize ati “Ubu REB yohereje amafaranga yabo, si no mu murenge wacu gusa ahubwo byari mu karere kose, ubu rwose bazaze barebe ko amafaranga yabo yageze kuri konti, baze mu gitondo barebe ku murenge, keretse wenda hari dosiye batari barujuje cyangwa konti, iki cyarakemutse rwose.”
Kugeza ubu aba baturage baravuga ko iki kibazo kimaze iyi myaka yose babwirwa ko kigiye gukemuka, ariko bikarangira giheze mu magambo.


text:
Umuyobozi ushinzwe ibikorwa byo kwirinda impanuka yashimiye Abahamya ba Yehova
IGIHE umuyobozi ushinzwe ibikorwa byo kwirinda impanuka yageraga aho Abahamya barimo bubaka Inzu y’Ubwami mu nkengero z’umugi wa Sydney, muri Ositaraliya, yaravuze ati “
mu hantu hose nageze hari imishinga y’ubwubatsi, aha ni ho nsanze bita ku byo kwirinda impanuka kurusha abandi bose.”
Yaranditse ati “
imirimo yose yagendaga neza. . . . Hari isuku, umuntu akinjira kandi agasohoka bitamugoye; insinga z’amashanyarazi zose zinyuze hejuru kandi zifashwe n’ibikoresho bya plasitiki. Ibyuma bizimya umuriro na byo byari bihari. . . . Abakozi bose bari bambaye amakoti y’amaboko maremare n’amapantaro maremare, ingofero zikomeye n’amadarubindi. . . . Abakozi bose barafashanya.”
Victor Otter, wari uhagarariye uwo mushinga w’ubwubatsi, yaravuze ati “
kwirinda impanuka tubiha agaciro cyane. “
Iyo twirinze impanuka, tuba twerekana ko tubona ubuzima nk’uko Imana ibubona kandi bituma dukorana mu bumwe, twishimye. Iyo niriwe hano nkora, ntaha mfite akanyamuneza.”
Inzu y’Ubwami irimo imyanya 127, yuzuye muri Mata 2012.


text:
Ese wifuza gusoma iyi ngingo mu %%?
Bibiliya kuri interineti | BIBILIYA-UBUHINDUZI BW'ISI NSHYA
Ese wifuza gusoma iyi ngingo mu %%?
Gutegeka kwa Kabiri 18:1-22
18 “Abatambyi, Abalewi, ni ukuvuga umuryango wose wa Lewi, ntibazahabwa umugabane cyangwa umurage mu Bisirayeli.+ Bajye barya ibitambo bikongorwa n’umuriro biturwa Yehova, ndetse barye n’umugabane we.+
2 Lewi ntazahabwe umurage mu bavandimwe be. Yehova ni we murage we+ nk’uko yabimubwiye.
3 “Ibi ni byo abantu bagomba guha abatambyi, umuntu wese utanze igitambo, cyaba ikimasa cyangwa intama: buri muntu ajye aha umutambyi urushyi rw’ukuboko, urwasaya n’igifu.
4 Uzamuhe umuganura w’ibinyampeke byawe, uwa divayi yawe nshya, uw’amavuta yawe n’uw’ubwoya uzakemura ku matungo yo mu mikumbi yawe.+
5 Kuko Yehova Imana yawe yatoranyije Abalewi mu yindi miryango yose, kugira ngo bo n’abana babo babe biteguye gukora umurimo mu izina rya Yehova.+
6 “Nihagira Umulewi uva muri umwe mu migi yo muri Isirayeli yose, aho yari amaze igihe atuye,+ akajya ahantu Yehova azatoranya bitewe n’uko yumva abishaka,+
7 azakore umurimo mu izina rya Yehova Imana ye kimwe n’abandi bavandimwe be bose b’Abalewi, bahagarara aho ngaho imbere ya Yehova.+
8 Azajye arya umugabane ungana n’uw’abandi,+ wiyongere ku byo azabona abikuye ku mutungo wa ba sekuruza azagurisha.
9 “Nugera mu gihugu Yehova Imana yawe agiye kuguha, ntuzige gukora ibizira bikorwa n’ayo mahanga.+
10 Muri mwe ntihazaboneke umuntu utwika umuhungu we cyangwa umukobwa we,+ cyangwa umupfumu+ cyangwa ukora iby’ubumaji+ cyangwa uragura+ cyangwa umurozi,+
11 cyangwa utongera abandi,+ cyangwa uraguza,+ cyangwa ukora umwuga wo guhanura ibizaba,+ cyangwa umushitsi,+
12 kuko umuntu wese ukora ibyo ari ikizira kuri Yehova. Ibyo bizira ni byo byatumye Yehova Imana yawe yirukana ayo mahanga imbere yawe.+
13 Uzabe indakemwa imbere ya Yehova Imana yawe.+
14 “Ayo mahanga ugiye kwigarurira yumviraga abakora iby’ubumaji+ n’abapfumu;+ ariko wowe ho, Yehova Imana yawe ntakwemerera gukora ibintu nk’ibyo.+
15 Yehova Imana yawe azaguhagurukiriza umuhanuzi wo muri mwe, amukuye mu bavandimwe bawe, umuhanuzi umeze nkanjye, muzamwumvire.+
16 Azahagurutsa uwo muhanuzi bitewe n’ibintu byose wasabiye Yehova Imana yawe kuri Horebu igihe mwari muhateraniye,+ ubwo wavugaga uti ‘ntuzongere gutuma numva ijwi rya Yehova Imana yanjye, kandi ntuzatume nongera kubona uyu muriro kugira ngo ntapfa.’+
17 Icyo gihe Yehova yarambwiye ati ‘bagize neza kuba bavuze batyo.+
18 Nzabahagurukiriza umuhanuzi uturutse mu bavandimwe babo, umuhanuzi umeze nkawe.+ Nzashyira amagambo yanjye mu kanwa ke,+ na we azababwira ibyo nzamutegeka byose.+
19 Umuntu wese utazumvira amagambo uwo muhanuzi azavuga mu izina ryanjye, jye ubwanjye nzabimuryoza.+
20 “‘Ariko umuhanuzi uzatinyuka kuvuga mu izina ryanjye ijambo ntamutegetse kuvuga,+ cyangwa akavuga mu izina ry’izindi mana,+ uwo muhanuzi azicwe.+
21 Ahari wakwibaza mu mutima wawe uti “tuzabwirwa n’iki ijambo ritavuzwe na Yehova?”+
22 Umuhanuzi navuga mu izina rya Yehova ariko ijambo avuze ntirisohore kandi ibyo avuze ntibibe, iryo rizaba ari ijambo ritavuzwe na Yehova. Uwo muhanuzi azaba yarabivuze abitewe n’ubwibone;+ ntuzamutinye.’+
Yohereze
Yohereze
BIBILIYA-UBUHINDUZI BW'ISI NSHYA
Gutegeka kwa Kabiri 18
Ikinyarwanda
Somera Bibiliya kuri interineti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
IMIBEREHO IKWIRIYE ABAKRISTO
Mwishimire mu byiringiro
Ibyiringiro bimeze nk’igitsika ubwato (Hb 6:19). Biturinda guteraganwa mu gihe duhuye n’ibibazo bigereranywa n’imiraba yo mu nyanja (1Tm 1:18, 19). Muri ibyo bibazo harimo gutenguhwa, gutakaza ibyacu, uburwayi budakira, gupfusha n’ibindi bibazo byatuma tudakomeza kuba indahemuka.
Ukwizera n’ibyiringiro bituma twemera ko tuzabona imigisha twasezeranyijwe (2Kr 4:16-18; Hb 11:13, 26, 27). Bityo rero, twaba dufite ibyiringiro byo kuzaba mu ijuru cyangwa ku isi, twagombye guhora dutekereza ku masezerano yo mu Ijambo ry’Imana kugira ngo tugire ibyiringiro bihamye. Ibyo bizatuma dukomeza kugira ibyishimo, n’iyo twaba duhanganye n’ibigeragezo.
MUREBE VIDEWO IVUGA NGO MWISHIMIRE MU BYIRINGIRO, HANYUMA MUSUBIZE IBIBAZO BIKURIKIRA:
Ni mu buhe buryo Mose yatubereye urugero rwiza?
Abatware b’imiryango bafite izihe nshingano?
Ni izihe ngingo dushobora gusuzuma muri gahunda y’iby’umwuka mu muryango?
Ibyiringiro bidufasha bite guhangana n’ibigeragezo?
Ni ibiki wiringiye kuzabona?


text:
ISOMO RYA MBERE IMYAKA Y’IGlHARWE
Ibaruwa ya kabiri Mutagatifu Pawulo Intumwa yandikiye Abanyakorinti (2 Kor 6, 1-10)
Bavandimwe, 1ubwo turi abafasha b’Imana, turabashishikariza kudapfusha ubusa ubuntu bwayo. 2Kuko ubwayo yivugira iti « Mu gihe gikwiye numvise isengesho ryawe ; no ku munsi w’uburokorwe naragutabaye. » Ngiki rero koko igihe gikwiye; nguyu koko umunsi w’uburokorwe. 3Nta we rero dushaka guhungabanya, kugira ngo ubutumwa bwacu butagira amakemwa. 4Ahubwo twihatira kugaragaza muri byose ko turi abagaragu b’Imana, turihangana bihagije, ari mu magorwa, mu mage no mu ishavu, 5ari mu ikubitwa, mu buroko no mu midugararo, ari mu minaniro, mu kutagoheka no mu isonza ; 6tukitabaza ubuziranenge n’ubuhanga, ubwiyumanganye n’ubugwaneza muri Roho Mutagatifu ; dukoresha urukundo rutaryarya, 7ijambo ry’ukuri n’ububasha bw’Imana ; turwanisha intwaro z’ubutungane zo mu kuboko kw’iburyo n’ibumoso. 8Rimwe turubahwa, ubundi tugasuzugurwa ; baradusebya, ubundi bakadushimagiza. Batwita ababeshyi kandi tuvugisha ukuri. 9Dusa nk’intamenyekana kandi tuzwi neza. Dufatwa nk’indembe kandi turi bazima. Baraduhana, ariko ntibageze aho kutwica. 10Turashavuzwa, nyamara duhora twishimye. Turi abakene, nyamara dukungahaza benshi. Batugize abinazi kandi ari twe dutunze byose !
ZABURI (Zab 98 (97),1, 2-3ab, 3cd-4)
Inyik/ Uhoraho yagaragaje ugutsinda kwe.
Nimuririmbire Uhoraho indirimbo nshya,
Kuko yakoze ibintu by’ agatangaza ;
idyo ye, ukuboko kwe k’ubutagatifu,
byatumye atsinda.
Uhoraho yagaragaje ugutsinda kwe,
atangaza ubutabera bwe mu maso y’amahanga.
Yibulse ubuntu bwe n’ubudahemuka bwe,
agirira inzu ya Israheli.
Imipaka yose y’isi,
yabonye ugutsinda kw’Imana yacu.
Nimusingize Uhoraho ku isi hose,
nimuvuze impundu kandi muririmbe.
IBANGONDIRIMBO RIBANZIRIZA IVANJILI (Zab 119 (118), 105)
Alleluya Alleluya.
Nyagasani, ijambo ryawe rimurikira intambwe zacu,
rikaboneshereza inzira zacu.
Alleluya.
IVANJILI
+ Matayo (Mt 5, 38-42)
Muri icyo gihe, abigishwa bari bateraniye iruhande rwa Yezu ku musozi, maze arababwira ati 38« Mwumvise ko byavuzwe ngo ‘Ijisho rihorerwe ijisho, iryinyo rihorerwe irindi’. 39Jyeweho mbabwiye kudashyamirana n’umugiranabi ; ahubwo nihagira ugukubita urushyi mu musaya w’iburyo, mutegeze n’uwundi. 40Nihagira ushaka kukuburanya ngo agutware ikanzu yawe, mwegurire n’igishura cyawe. 41Nihagira uguhatira gutera intambwe igihumbi, muterane ibihumbi bibiri. 42Ugusabye, umuhe; n’ushatse ko umuguriza, ntukamwihunze. »


text:
Abahoze ari abahigi b’inyamaswa muri Pariki y’Akagera bo mu Murenge wa Mwiri Akarere ka Kayonza Intara y’Iburasirazuba, barasaba ko bakongera gusubira muri iyo Pariki batagiye kwica inyamaswa ahubwo bagiye kuyisura.
Aba baturage bahoze ari abahigi muri pariki y’Akagera bakundaga no gufata ibiyobyabwenge, kuba bifuza gusubira muri Pariki ya Akagera kera binjiragamo bihishe, babitangaje kuri uyu wa Mbere tariki ya 15 Kanama 2016 nyuma yo gutangiza ishuri bigamo amategeko y’umuhanda nubwo biganjemo abatazi gusoma no kwandika.
Umwiza Joanita umukozi wa “Akagera Management Campany” ishinzwe ubuyobozi bwa pariki ya Akagera mu ishami rishinzwe guhuza abaturage n’abashinzwe iyi pariki yagiriye inama aba bahoze mu buhigi.
Umwiza mu kugira inama aba bahoze mu buhigi yagize ati “mugomba kuva mu kibi mukajya mu cyiza”.
Uyu mukozi wa “Akagera Management Campany” yabwiye aba baturage ba Mwiri ko hari amafaranga atanu ku ijana aturuka mu bukerarugendo ahabwa buri mwaka abaturage baturiye Pariki, ariko agahabwa abantu bishyize hamwe bikabafasha kwiteza imbere.
Aha yatanze urugero ku byumba by’amashuri byubatswe mu kigo cy’amashuri cya Gasarabwayi mu Murenge wa Mwiri.
Kuba abahoze ari ba rushimusi bifuza kongera gusura pariki ya Akagera, ariko batajyanywe no guhiga inyamaswa yasubije ko ari icyifuzo cyiza, ariko atahita agifataho umwanzuro.
Bizimana Innocent ukuriye stasiyo ya Police mu Murenge wa Mwiri yashimiye aba baturage ko bishyize hamwe kugira ngo barwanye ibiyobyabwenge. Yibukije ko gucuruza ibiyobyabwenge bihanirwa aho uwafatiwe muri icyo cyaha afungwa imyaka itatu, abasaba gutanga amakuru kugira ngo bicike burundu muri uwo Murenge.
Bizimana yagize ati “ahari uruganda rwa Kanyanga muduhe amakuru turusenye”.
François wavuze mu izina ry’abanyeshuri bagenzi be biga amategeko y’umuhanda mu ishuri rya Rulindo VTC ishami rya Mwiri yagize ati “turashaka kuvira rimwe mu biyobyabwenge, turashaka ko duhabwa inguzanyo tukivana mu bukene”.
François yakomeje agira ati “turasaba kongera gusura inyamaswa tutazihiga no gusura Pariki ya Akagera”.
Ndaberewe Protogene yabaye umuhigi muri Pariki ya Akagera mu gihe cy’umwaka umwe, we yavuze inyungu yabonaga muri uko guhiga inyamaswa ati “inyungu yavaga mu guhiga inyamaswa mu Kagera ni ukurya inyama no kunywa inzoga gusa”.
Ndaberewe yemeza ko kujya guhiga inyamaswa mu Kagera babiterwaga no kutagira icyo bakora, bityo akaba yizeye ko binyuze mu ishuri bashyiriweho hari icyizere ko icyo kibazo kigiye gukemuka.
Turikumana Jean Bosco, utuye mu Mudugudu wa Gasarabwayi Akagali ka Nyamugali, Umurenge wa Mwiri Akarere ka Kayonza yavuze ko mbere yacuruzaga ibiyobyabwenge akaba n’umuhigi muri Pariki y’Akagera, gusa yari yarabiretse ariko akagira ikibazo cy’amikoro make ntabone ikindi yakora.
Turikumana avuga ko akiva mu biyobyabwenge no guhiga inyamaswa we na bagenzi be bakoze umushinga w’Ubuvumvu (korora inzuki), ariko ubushobozi burabura.
Uyu musore yatangarije izubarirashe.rw ko gucuruza ibiyobyabwenge no guhiga inyamaswa byamugizeho ingaruka kuko nta terambere yagezeho ndetse yafunzwe inshuro eshanu azira gukora ibitemewe n’amategeko.
Karinganire Eric, umuyobozi wa Rulindo VTC, ushinzwe na none Uburezi mu Murenge wa Mwiri yavuze ko impamvu yagize igitekerezo cyo gutangiza iryo shuri ririmo abahoze mu buhigi no kunywa ibiyobyabwenge.
Karinganire yavuze ko ajya gutangiza iryo shuri rya Rulindo VTC, ishami rya Mwiri kwari ukugira ngo akemure ikibazo cy’ubushomeri cyatumaga abaturage bo muri uwo Murenge bishora muri ubwo buhigi no gufata ibiyobyabwenge.
Karinganire yavuze ko ubu batangiye kubigisha amategeko y’umuhanda ndetse umwe muri bo binyuze muri sosiyete ya UNESCOM yagurijwe Moto, aho azajya ayishyura ibihumbi 67 ku kwezi kugeza yishyuye amafaranga yose yaguzwe.
Abo bahoze mu buhigi bemeza ko nubwo hari abatazi gusoma no kwandika, ariko biga bafata mu mutwe ku buryo bizeye ko bazatsinda ikizamini cy’uruhushya rwo gutwara ibinyabiziga rw’agateganyo (permis provisoir).
Aba, bahoze ari ba rushimusi, berekanye umukino w’uburyo bahigaga no gutega inyamaswa muri Pariki ya Akagera. Uyu mukino warangiye bagaruye ibikoresho bakoreshaga mu buhigi nk’amacumu, umuhoro, imyambi n’ibindi naho mu biyobyabwenge bazanye Kanyanga.
Ibi bikoresho babishyikirije Polisi stasiyo ya Mwiri.
Amafoto atandukanye y’abahoze ari ba rushimusi


text:
Kwibukiranya umuco gakondo mu gitaramo kirimo Mushabizi waririmbye Zaninka
Mu rwego rwo gusoza umwaka wa 2012 hibukwa umuco nyarwanda ngo utibagirana, Ikigo nyarwanda cy’ubuzima bushingiye ku muco (RCHC), cyateguye umunsi wo kwibukiranya umuco wa kera hibandwa ku ndirimbo Abanyarwanda benshi bari bamaze kwibagirwa kuri uyu wa gatandatu tariki ya 29 Ukuboza.
Umuco wagaragaraga mu bihangano by’abasaza bagiye bacuranga indirimbo za gakondo, usanga abenshi barimo uwitwaga Sebatunzi, Kabarira, Rujindiri, KirusuTthomas ndetse na Sentore baratabarutse, uretse uyu (...)
Mu rwego rwo gusoza umwaka wa 2012 hibukwa umuco nyarwanda ngo utibagirana, Ikigo nyarwanda cy’ubuzima bushingiye ku muco (RCHC), cyateguye umunsi wo kwibukiranya umuco wa kera hibandwa ku ndirimbo Abanyarwanda benshi bari bamaze kwibagirwa kuri uyu wa gatandatu tariki ya 29 Ukuboza.
Umuco wagaragaraga mu bihangano by’abasaza bagiye bacuranga indirimbo za gakondo, usanga abenshi barimo uwitwaga Sebatunzi, Kabarira, Rujindiri, KirusuTthomas ndetse na Sentore baratabarutse, uretse uyu Mushabizi waririmbye inanga yitwa Zaninka, azagaragara muri icyo gitaramo cyo gusoza umwka kizabera ahitwa Aloha Kigali club/caiman i Kibagabaga, guhera saa kumi n’ebyiri z’umugoroba.
Indi mpamvu nyamukuru ngo yo gutumiza iki gitaramo, biri no mu rwego rwo kwerekana ibyiza bitatse u Rwanda, ubukungu n’umwihariko w’umuco nyarwanda mu muziki gakondo no gusigasira umurage gakondo kugira ngo utazazima nyamara ubitse ibyiza byinshi, biri no muri gahunda ikigo RCHC gifite.
Umusaza Mushabizi Jean Marie Vianey, yakunzwe mu myaka y’1972, aho yaririmbye indirimbo zitandukanye, zirimo iyitwa Zaninka, aho Abanyarwanda benshi bari bakunze kujya bibaza impamvu nyamukuru ituma abahanzi nk’aba ba kera badataramira abakiri bato cyane cyane mu gihe gisoza umwaka.
N’ubwo ariko iki gitaramo ari icyo gusigasira umuco gakondo, uburyo giteguye kwinjira muri icyo gitaramo bazishyuza abakuru ibihumbi bitanu, Couple ibihumbi 8, abana bagatanga igihumbi n’ibihumbi 10.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Abafite ubumuga bukomatanije bafashijwe bagira uruhare mu iterambere
Abafite ubumuga bukomatanyije ari bwo kutumva, kutabona no kutavuga bemeza ko na bo bafashijwe bagira uruhare mu iterambere ry’igihugu.
Byavugiwe mu kiganiro bamwe mu bayobozi mu miryango itandukanye y’abafite ubumuga bagiranye n’abanyamakuru, kuri uyu wa 5 Kamena 2017.
Ni ikiganiro ahanini cyibanze ku bibazo n’ibyifuzo abafite ubumuga bukomatanyije bafite, kugira ngo bijye ahagaragara bityo bafashwe nk’abandi Banyarwanda biteze imbere.
Samuel Munana, umunyamabanga nshingwabikorwa w’umuryango w’abafite ubumuga bwo kutumva mu Rwanda (RNUD), avuga ko icyiciro cy’abafite ubumuga bukomatanyije gisa n’ikitazwi kuko kitajya cyibukwa.
Yagize ati “Mu ngengo y’imali y’uturere ahateganywa ubufasha ku babukeneye bose, usanga abafite ubumuga bw’ingingo ari bo bibukwa bakagurirwa imbago n’utugare. Abafite ubumuga bukomatanyije bo ntibajya batekerezwaho kuko batanazwi, kandi bafashijwe bagira uruhare mu iterambere.”
Avuga ko icyibanze bafashwa ari ukwigishwa ururimi rw’amarenga yo mu ntoki (gukoranaho) kuko rwihariye kuri bo. Avuga ko mu Rwanda ngo hari abantu 30 gusa bamaze guhugurirwa ururimi rw’amarenga yo mu ntoki, ngo bakaba bakiri bake cyane.
Mukandinda Matirida, umubyeyi wo mu karere ka Gisagara ufite abana batatu bafite ubumuga bukomatanyije, avuga ko umukobwa we, Naomi, yahagaritse kwiga nyuma yo guhuma kandi yari asanzwe atumva ntanavuge.
Ati “Naomi yize amashuri abanza, ageze mu wa gatandatu arahuma burundu ahita ahagarika kwiga kuko habuze ikigo yakwigamo gifite abarimu bigisha bakoresheje amarenga yo mu ntoki, akenshi haba hari uburyo bwa ‘Brail’ gusa”.
Uyu mubyeyi wabashije kumenya urwo rurimi, avuga ko abana bafite ubumuga bukomatanyije akenshi bahezwa, ariko ngo babashije kwigishwa ururimi bashoboye byabakura mu bwigunge bakagira icyo bigezaho.
Dr Mukarwego Betty, ufite ubumuga bwo kutabona ariko akaba umwarimu muri kaminuza, unahagarariye abagore muri komite nyobozi y’ubumwe nyarwanda bw’abatavuga (RUB), avuga ko hageze ko abafite ubumuga bukomatanyije bagira icyo bikorera.
Ati “Abafite ubundi bumuga butandukanye tuzi ko hari abiteje imbere, barize, bakora akazi ndetse banayobora imishinga yabo. Abafite ubumuga bukomatanyije ubu ni bwo bagiye gushyiraho ihuriro ryabo, bamenyekane, bakore, bumve ko ari Abanyarwanda nk’abandi.”
Kuri ubu mu Rwanda ngo hari abafite ubumuga bukomatanyije 130 bamaze kumenyekana, ariko ngo hari abandi benshi bagihishwa n’ababyeyi babo kuko batabaha agaciro.


text:
Iyo ufite inzara n’inyota bigutera kumva ushaka kurya ndetse no kunywa kugira ngo ikibazo ufite gikemuke. Abantu benshi usanga basonzeye Imana, bakumva nta kindi ubugingo bwabo bukeneye kugira ngo bube bwuzuye atari ukubana n’Imana.Umwanditsi wa Zaburi 42:2 yabivuze muri uburyo:” Nk’uko imparakazi yahagizwa no kwifuza imigezi, Ni ko umutima wanjye wahagizwa no kukwifuza Mana.”
Ikibazo nuko aho guhindukira ngo twahagizwe no gushaka Imana ngo yuzuze ubugingo bwacu,twahagizwa no gushaka ibyo kwinezeza nk’amafaranga,inzoga,kwamamara ndetse n’ibindi.
Hari nabahitamo kugana imyumvire ipfuye,kuyoborwa n’idini bibwira ko aribyo bishobora kubageza ku kuri no kubamara inyota n’inzara mu bugingo bwabo. Iyo bimeze bityo uba wumva ibyo wifuzaga wabigezeho,ariko nyuma ugasanga nta cyahindutse kuri wowe ahubwo bamwe bikarangira basanga biyangirije ubuzima.
Igihe uri mu materaniro yera n’abandi bigufasha gufatikanya nabo kuramya no guhimbaza Imana
Imana yonyine niyo ifite ubushobozi bwo kutumara inzara,igihe cyose tuyemereye tukayifungurira imitima yacu kandi tukemera kuba mumbaraga zihindura za Kristo Yesu.Imana ntago ishaka ko twaba mu buzima bwo kwibaza abo turibo n’impamvu turiho,nicyo cyatumye Yesu aza mu isi kugira ngo yongere aduhuze n’Imana.
Ntihakagire uwo mwemerera ko abayobora mu nzira mbi mutitaye uko agaragara cyangwa n’uwo ari we ahubwo mureke Yesu abe ariwe uba urufatiro rw’ubuzima bwanyu,ijambo ry’Imana ni ukuri. Bibiliya iravuga iti” Ni iki gituma mutanga ifeza mukagura ibitari ibyokurya nyakuri? Ni iki gituma mukorera ibidahaza? Mugire umwete wo kunyumvira mubone kurya ibyiza, ubugingo bwanyu bukishimira umubyibuho.“Mutege amatwi muze aho ndi munyumve, ubugingo bwanyu bubone kubaho. Nanjye nzasezerana namwe isezerano rihoraho, ari ryo mbabazi zidahwema Dawidi yasezeranijwe.”


text:
INKURU YA 79
Daniyeli mu rwobo rw’intare
YOO! Daniyeli arasa n’aho ari mu kaga gakomeye. Ariko intare nta cyo zimutwaye! Uzi impamvu se? Ubundi se ni nde washyize Daniyeli aha ngaha muri izi ntare zose? Reka tubirebe.
Icyo gihe Dariyo ni we wari umwami wa Babuloni. Yakundaga cyane Daniyeli kuko yari umuntu mwiza akaba n’umunyabwenge. Nuko amugira umutegetsi mukuru mu bwami bwe. Ariko ibyo byatumye abandi bantu bo muri ubwo bwami bamugirira ishyari, maze bakora ibi bikurikira.
Basanze Dariyo maze baramubwira bati ‘nyagasani mwami, twemeje ko ushyiraho itegeko rivuga ko mu gihe cy’iminsi 30, nta muntu n’umwe ugomba gusenga imana iyo ari yo yose cyangwa umuntu uwo ari we wese, uretse wowe, nyagasani mwami. Nihagira umuntu utubahiriza iryo tegeko, azajugunywe mu ntare.’ Dariyo ntiyari azi impamvu abo bantu bashakaga ko iryo tegeko rishyirwaho. Ariko abona ko icyo gitekerezo ari cyiza, maze yandikisha iryo tegeko. Bityo, iryo tegeko ntiryashoboraga guhinduka.
Daniyeli amaze kumenya iby’iryo tegeko, yagiye iwe maze arasenga nk’uko yari asanzwe abigenza. Ba bantu babi bari bazi ko Daniyeli atari kureka gusenga Yehova. Nuko baranezerwa, kuko umugambi wabo wo kwikiza Daniyeli wasaga n’aho wenda kugerwaho.
Igihe Umwami Dariyo yamenyaga impamvu abo bagabo bashakaga gushyiraho iryo tegeko, yarababaye cyane. Ariko kubera ko atashoboraga guhindura iryo tegeko, byabaye ngombwa ko ategeka ko Daniyeli ajugunywa mu rwobo rw’intare. Icyakora, umwami yabwiye Daniyeli ati ‘niringiye ko Imana yawe ukorera izagukiza.’
Dariyo yahagaritse umutima cyane, ku buryo iryo joro atashoboye gusinzira. Bukeye mu gitondo, yihutiye kujya kuri rwa rwobo rw’intare. Uramubona kuri iyi shusho. Nuko atera hejuru ati ‘Daniyeli, mugaragu w’Imana nzima! Ese Imana ukorera yashoboye kugukiza intare?’
Daniyeli yaramushubije ati ‘Imana yohereje marayika wayo maze abumba iminwa y’intare kugira ngo zitagira icyo zintwara.’
Nuko umwami aranezerwa cyane. Yategetse ko bavana Daniyeli mu rwobo. Hanyuma, ategeka ko ba bantu babi bagerageje kuvanaho Daniyeli, bajugunywa mu ntare. Intare zahise zibasamira hejuru maze zimenagura amagufwa yabo yose bataranagera mu mwobo hasi.
Nyuma y’ibyo, Umwami Dariyo yandikira abantu bose bo mu bwami bwe ati ‘ntegetse abantu bose kubaha Imana ya Daniyeli. Ikora ibitangaza bikomeye. Yakijije Daniyeli ngo ataribwa n’intare.’


text:
Inzara yabaye amateka muri Bugesera
Akarere ka Bugesera ni kamwe mu twahoze tubarizwamo ubukene bukabije, rimwe na rimwe mu gihe cy’impeshyi ugasanga hari amapfa. Ibi byatumye muri gahunda za leta zo kurwanya ubukene kitabwaho cyane kugira ngo gace inzara yakibasiraga.
Umunyamabanga Nshingwabikorwa w’Umurenge wa Nyamata Gashumba Jacques avuga ko inzara ahanini yaterwaga n’imyumvire mike mu baturage.
Ati “mbere abantu ntibihatiraga gukora cyangwa kuringaniza imbyaro. Ikindi Bugesera abantu benshi ntibahaga agaciro ibijyanye no kwivuza kubera guhora barwaye malariya byatumaga inzara ibokama, hakiyongeraho izuba ryibasiraga aka karere.”
Anavuga ko bamaze kurwanya malariya byoroshye kubwira abaturage ko ari uruhare rwabo kwiteza imbere.
Ubukene bwo ntitwavuga ko twabuciye burundu ariko inzara na bwaki nk’uko abaturage babyivugira rwose byabaye amateka. Impamvu ni uko abahawe inka mbere ubu bamaze koroza abandi, abadafite amata bafite abana bagerageza kubakamira.
Abaturage basigaye beza ibitoki bitabaga muri ako gace
Ikindi ni uko u Bugesera bufite ubutaka bwera cyane. Ku bwacu rero nk’ubuyobozi nta kintu kidasanzwe twakoze uretse kwigisha abaturage ubundi bakikoreraâ€.
Uwavutseho Didace ni umuturage mu murenge wa Nyamata, akagali ka Murama. Avuga ko agace batuyemo karangwaga n’inzara na bwaki bikabije:
“gahunda ya Girinka yaciye bwaki kandi gahunda yo guhinga insina ya Fiya yatumye byibuze buri muturage abona amafaranga. Ndetse no kuba ababyeyi basigaye bareka abana babo bakiga, bituma ubukene bugabanuka cyane”.
Nzabona atuye mu murenge wa Mareba yagize ati “sinahamya ko ubukene bwacitse burundu kuko ntahataba umukene. Ahubwo imyumvire yateye imbere.Urugero ubu ni abantu bake bakijya mu bapfumu kuko biri mu byateraga ubwo bukene. Umwana yarwara bwaki bakavuga ko yarozwe.Ubu rero na gahunda y’amashyirahamwe n’ibimina byatumye abaturage bitabira gushaka kuva mu bukene. Gusa hari abagifite ubukene ariko sinavuga ko hari inzara na bwakiâ€.
Abagore nabo ntibasigaye inyuma kuko bayobotse umurimo wo kuboha ubaha amafaranga menshi
Umuyobozi w’Akarere ka Bugesera Rwagaju Louis yabwiye avuga ko kuba Bugesera yarabaye iciro ry’imigani ko inzara na bwaki byahibasiraga ngo kugeza uyu munsi ni ishema kuri bo, iyo baboma imodoka zijyana ibiribwa i Kigali ziza kubikura mu Bugesera ikindi ngo na gahunda yo guhunika imyaka izabatunga igihe izuba ryakongera kuba ryinshi.
Ati “Bugesera ubu nta nzara, nta nzara rwose , ahubwo usanga dusigaye dusagurira Kigali. Ubu gahunda yo guhuza ubutaka, no guhunika ndetse n’ubworozi byaciye inzara mu buryo burambye.â€
Ubu abaturage barimo kwegerezwa ibikorwa by’iterambere nk’imihanda ya kaburimbo, amashanyarazi arimo kugezwa henshi, hagiye kandi kubakwa ikibuga mpuzamahanga cy’indege kizatuma iterambere ryihuta muri ako gace.


text:
ITANGAZO RYA CYAMUNARA
Mu Rwego rwo gushyira mu bikorwa icyemezo No: 017-038424 cy’ Umwanditsi Mukuru cyo kugurisha ingwate cyo kuwa 20/06/2017;
Hashingiwe ku mabwiriza y’ Umwanditsi Mukuru No: 03/2010/ORG agenga ibyerekeye gukodesha, kugurisha muri cyamunara, ndetse no kwegukana ingwate kugirango hishyurwe umwenda;
Ushinzwe kugurisha Ingwate aramenyesha abantu bose ko kuwa Gatatu tariki ya 02/08/2017 Saa Munani (14h00) z’ amanywa Azagurisha muri cyamunara inzu iherereye mu kibanza gifite UPI: 2/04/07/01/2798, kiri mu Mudugudu wa Akanyinya, Akagari ka Gatobotobo, Umurenge wa Mbazi, Akarere ka Huye, Intara y’ Amajyepfo. Abakeneye ibindi bisobanuro babariza kuri telefoni igendanwa 0788465027;
Ushinzwe Kugurisha Ingwate
DUKESHIMANA BEATA


text:
Mana tabara ubwoko bwawee.
birandenze pe 😠uwo mumama yihangane Kabisa yahuye nikibazo gikomeye ubutaha ntazongere , Bank, mobile money, tigo cash......birahari aho wajya hose byakorohera
Sinshyigikiye ubujura!, kdi nanone sinatera ibuye, uwo musore! gs numunyabwenge nuko yabuze imikorere. yooo!!!! kwibuka kugura imitungo? noneho itimukanwa,? Hhh, iyo aza kuba KALOLI ngo yigire kuryoshya?! gs ndumva bamwambura ibyo yari, yaguzemo ubundi ntibamufunge kuko, atangiye, ayo makashi, GS, sibyiza kwiba ariko namwe murye mutekereza. 7.500.000fr nimenshyi ,, ntawutayatwara kuko yakugirira umumaro, uyakoresheje, Nka ELPHASE, , Ndavuga neza.
Sinshyigikiye ubujura!, kdi nanone sinatera ibuye, uwo musore! gs numunyabwenge nuko yabuze imikorere. yooo!!!! kwibuka kugura imitungo? noneho itimukanwa,? Hhh, iyo aza kuba KALOLI ngo yigire kuryoshya?! gs ndumva bamwambura ibyo yari, yaguzemo ubundi ntibamufunge kuko, atangiye, ayo makashi, GS, sibyiza kwiba ariko namwe murye mutekereza. 7.500.000fr nimenshyi ,, ntawutayatwara kuko yakugirira umumaro, uyakoresheje, Nka ELPHASE, , Ndavuga neza.
Nubwo atari byiza kwiba ariko uno musore azi ubwenge kbs...kuko aho kugir ayapfushe ubusa agura inzoga nibindi biyobyabwenge we yahisemo gukora investment...kuko urumva ibintu yaguzemo nibyinshi kndi bifite akamaro.
Uwo mudamu nawe ararushye kbs...nigute utanga urufunguzo rwimodoka uziko wasizemo 7.5M.
Uwo Muhungu aranyumije. Nari menyereye ko bayafatanwa, none we yahise atanguranwa aguramo imitungo. Uru rubanza ntiruzoroha pe; Niba ayo mazu azatezwa icyamunara, niba yarateganyije ko azayasubizwa narangiza igihano muri gereza, ntumbaze. Ni danger!
Uwo Muhungu aranyumije. Nari menyereye ko bayafatanwa, none we yahise atanguranwa aguramo imitungo. Uru rubanza ntiruzoroha pe; Niba ayo mazu azatezwa icyamunara, niba yarateganyije ko azayasubizwa narangiza igihano muri gereza, ntumbaze. Ni danger!


text:
IPRC South yashyize ku isoko ry’umurimo abayirangijemo 468
Ishuri rikuru ry’imyuga n’ubumenyingiro ryo mu Majyepfo (IPRC South) kuri uyu wa kane tariki 23 Werurwe 2017, rirashyira ku isoko abanyeshuri barirangijemo mu cyiciro cya mbere cya kaminuza.
Abahawe impamyabushobozi ni 468 bahize imyaka itatu mu mashami y’ubwubatsi (Construction Technology), ikoranabuhanga (Information and Communication Technology), amashanyarazi (Electrical Technology), na (Electronics and Telecommunication Technology).
Harimo abarangije muri 2015, n’abarangije muri 2016. Hahawe impamyabushobozi kandi abize imyuga mu gihe cy’umwaka umwe bagera kuri 626.
Muri bo harimo abize guteka, kwakira abashyitsi, amashanyarazi, ubwubatsi, gukora ibijyanye no gutunganya amazi (kanyamigezi), ububaji, gusudira, kuhira imyaka, guhingisha imashini n’ikoranabuhanga.
Umuyobozi wa IPRC South, Dr Barnabé Twabagira, avuga ko bishimira kuba amasomo bahawe ari ingirakamaro, kuko 80% by’abaharangije babonye akazi.
IPRC south yafunguye imiryango mu kwezi k’Ukuboza 2012, itahwa ku mugaragaro tariki 27 Kamena 2013.


text:
Urubyiruko rugiye kujya rususurutsa abatishoboye mu bikorwa by’urukundo
Ministeri y’Urubyiruko itangaza ko igiye gukoresha urubyiruko kugira ngo ruhore rujya gukora umuganda no gususurutsa abatishoboye batujwe mu midugudu y’icyitegererezo.
Ministiri w’Urubyiruko Rose Mary Mbabazi, yabitangaje mu muganda udasanzwe urubyiruko rw’Akarere ka Nyarugenge rwakoreye mu mudugudu wa Rugendabari, mu kagari ka Kankuba mu murenge wa Mageragere, kuri uyu wa gatandatu tariki 4 Ukuboza 2017.
Yagize ati ”Nk’urubyiruko, imidugudu y’icyigererezo yose mu Gihugu twayifashe; tugomba kuzajya tuhasusurutsa tukahakorera isuku, tukahagira ahacu.”
Mu mudugudu wa Rugendabari hatujwe abatishoboye barimo abarokotse Jenoside n’abahoze batuye mu manegeka.
Mukamusoni Mariya, umupfakazi w’imyaka 71, avuga ko ntacyo umukobwa we yamumarira kuko arwaye; bikaba ngombwa ko ari we wikorera isuku mu nzu yatujwemo mu kwezi kwa Nzeri gushize.
Ati ”Sinshoboye gukoropa mu nzu kubera ubusaza; nkaba nsaba aba bana kujya badusura bakadufasha, dore inzu ifite ahantu hasenyutse kubera amazi y’imvura.”
Rutabingwa Fernand, umuhuzabikorwa w’Inama y’Igihugu y’Urubyiruko mu Karere ka Nyarugenge, avuga ko biyemeje kwita ku bidukikije mu midugudu ibiri y’icyitegererezo iri muri aka karere.
Ati ”Buri nzu twayitereye igiti cy’imbuto n’ubusitani, tuzajya tubikurikirana.”
Urubyiruko rugize aka karere rurimo ikipe y’umupira w’amaguru ya Kiyovu Sport, rwiyemeje kujya rusura imidugudu yatujwemo abatishoboye rukabasusurutsa mu buryo bw’imikino, imbyino n’amakinamico.
Amazu 10 yatujwemo imiryango ine ine muri buri nzu, n’izindi nyubako z’ubuyobozi, ivuriro n’ishuri ry’incuke. Byose byatashywe muri Nzeri asaga miliyari 1Frw.


text:
ISOMO RYA MBERE
Isomo ryo gitabo cy’Umuhanuzi Ezekiyeli (Ezk 16, 1-15.59-60.63)
1Uhoraho ambwira iri jambo ati 2“Mwana w’umuntu, menyesha Yeruzalemu amahano yose yakoze. 3Uzavuge uti ‘Dore uko Nyagasani Uhoraho abwira Yeruzalemu : Inkomoko yawe n’amavukiro yawe ni igihugu cya Kanahani; so yari umuhemori, na nyoko ari Umuhetikazi. 4Umunsi uvuka ntibakugenye, ntibakuhagije amazi ngo bagusukure, ntibagusize umunyu habe no kwirirwa bagufubika n’udutambaro. 5Nta n’umwe wigeze akurebana impuhwe, ngo abe yagukorera umwe muri iyo mirimo abitewe n’imbabazi akugiriye; ahubwo wajugunywe mu gasozi kuko umunsi uvutse wari uteye ishozi.
6“Nanyuze hafi yawe nkubona wigaragura mu maraso yawe, ariko n’ubwo wari ukigaragura mu maraso yawe bwose ndakubwira nti ‘Baho’. 7Ubwo ndagukuza nk’icyatsi mu murima ; uriyongera, uragimbuka ugera aho uba inkumi nziza ; upfundura amabere, umusatsi wawe urakura uba mwinshi, ariko ubwo wari ucyambaye ubusa. 8Nza kunyura hafi yawe ndakubona nsanga ugeze mu gihe cyo kubengukwa, ngufubika igishura cyanjye ndakwambika. Nakurahiye ko ntazaguhemukira tugirana isezerano – uwo ni Nyagasani Uhoraho ubivuze – maze uba uwanjye. 9Nagushyize mu mazi nkuhagira amaraso yari akuzuyeho maze ngusiga amavuta ; 10nkwambika imyenda itatse amabara yose n’inkweto z’uruhu runogereye, ngukenyeza umwenda w’ihariri ngerekaho n’igishura cy’akataraboneka. 11Nagusesuyeho imitamirizo, nkwambika imiringa ku maboko n’urunigi mu ijosi. 12Nashyize impeta ku zuru ryawe n’amaherena ku matwi yawe, nkwambika ikamba ritagira uko risa ku mutwe wawe. 13Wari wisesuyeho imitamirizo ya zahabu n’umuringa, wambaye imyenda y’ihariri y’akataraboneka n’indi itatse amabara yose, ugatungwa n’ifu y’inono, ubuki n’amavuta ; bityo ugenda urushaho kugira uburanga maze umera nk’umwamikazi. 14Uburanga bwawe bwatumye wamamara mu mahanga kuko butagiraga amakemwa, wabukomoraga ku ikuzo ryanjye ribengerana ; uwo ni Nyagasani Uhoraho ubivuze.
15“Nyamara wiringiye uburanga bwawe, wishingikiriza ubwamamare bwawe ujya mu buraya ; usambana n’abahisi n’abagenzi. 59Nuko rero Nyagasani Uhoraho aravuze ati ‘Nzakugenzereza nk’uko wangenje, wowe warenze ku ndahiro ukageza n’aho wica amasezerano. 60Nyamara jyewe nzibuka Isezerano nagiranye nawe igihe cy’ubuto bwawe, maze nzagushyirireho Isezerano rihoraho, 63ubonereho no kwibuka kandi ukorwe n’isoni ; muri uko kumwara kwawe woye kongera kubumbura umunwa igihe nzaba nakubabariye ibyo wakoze byose, uwo ni Nyagasani Uhoraho ubivuze.”
INDIRIMBO (Izayi 12, 2, 4b-5a, 5b-6)
Inyik/ Iyo uburakari bwawe bucogoye, urampoza.
Dore Imana Umukiza wanjye,
ndamwiringira kandi sinkigira ubwoba,
kuko imbaraga zanjye n’indirimbo yanjye ari Uhoraho,
wambereye agakiza.
Nimushimire Uhoraho murate izina rye,
nimwamamaze ibikorwa bye mu mahanga.
Nimuririmbe Uhoraho,
kuko yakoze ibintu by’agatangaza.
Nimubyamamaze mu nsi hose ;
rangurura ijwi uvuze impundu wowe utuye i Siyoni,
kuko Nyirubutagatifu wa Israheli,
utuye iwawe rwagati ari Igihangange !
IBANGONDIRIMBO RIBANZIRIZA IVANJILI (1Tes 2, 13)
Alleluya Alleluya.
Nimwakire ijambo ry’Imana :
ntabwo ari ijambo ry’abantu,
ahubwo ni Imana ubwayo ibavugisha.
Alleluya.
IVANJILI
+ Matayo (Mt 19, 3-12)
Muri icyo gihe, 3Abafarizayi begera Yezu bamubaza bamwinja bati “Ese biremewe ko umugabo yasenda umugore we ku mpamvu ibonetse yose ?” 4Arabasubiza ati “Ntimwasomye ko kuva mu ntangiriro, Rurema yabaremye ari umugabo n’umugore, 5kandi ko yavuze ati ‘Ni cyo gituma umugabo azasiga se na nyina kugira ngo yegukire umugore we, maze bombi bakaba umubiri umwe gusa’? 6Bityo rero ntibaba bakiri babiri, ahubwo baba umubiri umwe. Nuko rero icyo Imana yafatanyije, umuntu ntakagitandukanye !” 7Baramubaza bati “Ariko se, ni iki gituma Musa yategetse gutanga urwandiko rw’isenda, mbere yo kwirukana umugore ?” 8Arabasubiza ati “Ni umutima wanyu w’indashoboka watumye Musa abemerera kwirukana abagore banyu, ariko si ko byahoze. 9Naho jye mbabwiye ko umuntu wese wirukanye umugore we – uretse iyo babanaga bitemewe n’Amategeko – kandi akazana undi, aba asambanye.”
10Abigishwa baramubwira bati “Niba ari uko bimeze ku mugabo n’umugore, ikiruta ni ukudashaka.” 11Ni ko kubasubiza ati “Bose ntibumva iyo mvugo, kereka ababihawe bonyine. 12Koko rero hariho abantu bavutse ari ibiremba, hari abandi babigizwe n’abantu, kandi hari n’abandi bigize batyo kubera Ingoma y’ijuru. Ushobora kumva, niyumve !”


text:
Ubukungu bwifashe nabi
Muri iki gihe ubukungu bwifashe nabi ubukerarugendo bwaragabanutse cyane. Ikindi ni uko ubu ntaho wakura amafaranga udafashe umwenda.
Rimwe rero umukerarugendo azaze muri hotel maze afate icyumba iminsi mike ku mafaranga 10000. Nyiri hotel akiyafata ahita ajya kwishyura uwamugurishagaho inyama. Uyu nawe ahita ajya kwishyura indaya yari arimo umwenda. Indaya nayo ihita ijya kwishyura nyiri hotel kuko yari imurimo amafaranga kubera yafataga icyumba kugirango yakiriremo abayishaka. Igihe yari ikishyira za note 2 za bitanu kuri comptoir wa mu touriste ahita asohoka arakaye avuga ko atagishaka ya chambre ahita atoragura inoti ze acaho.
Nta wungutse, nta wahombye ariko icyiza ni uko ntawasigayemo undi umwenda. Nguko uko tugomba kubaho muri iyi crise.
Related Posts by Categories


text:
Kugendana n’Imana si ikintu kikora ako kanya; ni intambwe ku yindi. Dore uburyo burindwi bwagufasha kubaho ubuzima bw’ubumana:
1) Ragiza Uwiteka urugendo rwawe (Imigani 3:5-6)
Igihe kinini dufata ibyemezo, tugasaba Imana kubiha umugisha. Ariko noneho, mbere yo gufata icyemezo, jya ureka Imana igire uruhare mbere; kandi uyihe umwanya wo kukuvugisha ndetse no kukuyobora.
2) Ntukihebe (Abafilipi 4:6-7)
Ubwoba bwawe n’imitwaro yawe yose yikoreze Uwiteka. Yesu ubwe yavuze ko kwiganyira nta nyungu irimo. (Matayo 6:27). Guhagarika umutima bizana uburakari (Zaburi 37:8).
3) Hora ushima muri byose (1 Abatesaliniki 5:18)
Umuntu uhora ashima Imana, arushaho kuyikunda kandi arushaho kuyishyira hejuru. Ibi byongera imigisha mu buzima bwe. 4) Shyira Yesu imbere muri byose (Abakolosayi 1:16-19) Twaremewe guhesha Imana icyubahiro, ntabwo twaremewe kwihesha icyubahiro.
5) Horana inzara n’inyota by’Imana
Imana ishimishwa no kubona abantu bayishakana umwete. (Yohana 4:23-24). Abafite inzara n’inyota byo gukiranuka, ni bo bazahazwa. (Matayo 5:6).
Ikindi Bibiliya isobanura ko iyo ushatse Imana uyibona, mu bintu rero biyinezeza ukarushaho kweemerwa nayo ni uguhora wahagizwa no gushaka mu maso hayo.
6) Fasha abandi gusohoza umuhamagaro
Yesu yavuze ko umukuru mu bwami bw’Imana akwiye kuba umugaragu w’abandi (Matayo 20:26). Nubaho ukorera abandi, nawe ntuzabura abagukunda!
7) Gira itorero ubarizwamo
Iyo umuntu akijijwe, ahita aba umwe mu bagize umubiri wa Kristu (1 Abakorinto 12:12-13).
Iyo udakorana n’abandi muhuje kwizera, uba umeze nk’urutoki rushaka kwikoresha rutari ku kiganza. Buri mukristu wese akeneye mugenzi we kugira ngo bafashanye kugera ku ntego zabo.
Imana igufashe wowe usomye hano kugira ngo ugwize kamere yayo muri byose. Nuyegera nayo izakwegera, iyo utindanye nayo usa nayo, nk’uko niyo utinze mu bindi usa nabyo niko no gutindana n’Imana ugira kamere yayo.


text:
Iyobokamana
Petit Stade i Remera :Israel Mbonyi,Aline Gahongayire na Alarm Ministries bahuriye mu giterane cyo kubwira Imana ko tunyuzwe
Ese waba uzi igisobanuro cy’umutako w’igiti cya noheri ( ikirugu ) n’ umuntu wagishyize mu nzu ye bwa mbere?
Mu bihugu bitandukanye by’isi abantu baritegura umunsi mukuru w’ivuka rya Yesu ( Noheri ) . Biramenyerewe ko mu minsi nkiyi abantu baba bagura ibiti bihenze bagamije kubitaka mu mazu yabo , mu biro ndetse n’ahandi (...)
Papa Francis yasabye abakristu kwizihiza Noheli bazirikana abimukira batorohewe
Umushumba wa Kiliziya Gatolika, Papa Francis, yasabye abatuye Isi mu gihe bizihiza Noheli kuzirikana miliyoni z’abimukira ziri mu kaga ko gukurwa mu byabo n’abayobozi bashaka kumena amaraso (...)
Impamvu 7 abakristo bakwiye gushyigikira Abayuda n’igihugu cyabo Israyeri.
Hatagize igihinduka ngo Unity sports y’i Gasogi itsinde Etoile De L’est Fc,umutoza ashobora kwirukanwa
Kakoza Charles bakunze kwita KNC, avuga ko ikipe ye ’Unity Sports n’iramuka yongeye gutsindwa mu mukino ugiye kuyihuza na Etoile De L’est Fc umutoza w’iyi kipe ashobora kwirukanwa dore ko ngo muri iyi minsi itarimo (...)
ADEPR: Hari abavuga ko bameze nk’abicaye mu kimodoka kitazi aho cyerekeza, ndetse ngo gishobora kuzabata mu manga!
Ibinyoma 7 bivugwa kuri Noheri n’ivuka rya Yesu.
Ruhango:Iminsi ikomeje kwiyongera abana baratawe mu nzu n’ababyeyi babo bakajya gusenga
Imbehe yubitswe kubakeshaga amaramuko kujya gusengera mu mazi ya Rusumo
Ubuhamya bukomeye bwa Habiyaremye Olivier warwaye bwaki , akaragira intama n’ingurube
Nitwa Habiyaremye Olivier, mvuka muri Ruhondo . Nkimara kuvuka, data na mama bahise batandukana, mama anjugunya kwa nyogokuru, nyogokuru akajya anjyana gusaba mu isoko no mu bapadiri bari batuye hafi (...)
“Bwira Yesu Byose”izina ndetse rikaba nijambo ryagarutsweho cyane mu ndirimbo ya Ndoliva-yumve hano
Miss Rwanda2018: Hazatorwa ibisonga bibiri bya nyampinga aho kuba bine
Mu irushanwa rya Miss Rwanda,hari hamenyerewe ko nyampinga agaragirwa n’ibisonga bine.Kuri ubu rero habaye impinduka kuko mu mwaka wa 2018 azagaragirwa n’ibisonga bibiri (...)
Igihugu kitariho umuryango wabaho ariko umuryango utariho igihugu nticyabaho-Pst. James Muyango
Iyi insangamatsiko igira iti ”Igihugu kitariho umuryango wabaho ariko umuryango utariho igihugu nticyabaho” yasobanuwe mu nyigisho za Senior Pastor wa Potter’s Hand Church, James Muyango ubwo yagiraga ati” Imana ivuga (...)
Ukiamka: Komite nyobozi ya ADEPR mu masengesho y’iminsi itatu
” Ntuduhaane mu bitwoshya"ni amwe mu magambo Papa Francis avuga ko ashaka kuvana muri Bibiliya
Mu gihe benshi bazi ko ijambo ry’Imana rivuga ko hadakwiye kugira ikivanwa cg ngo cyongerwe mu gitabo cy’ijambo ryayo ari cyo Bibiliya,Papa Francis we ngo hari amagambo azakuramo harimo n’irivuga ngo ’Ntuduhaane mu (...)
Hongeye kuvugwa imikorere idahwitse mu itorero rya ADEPR!Uburiganya niyo ntandaro
Nyuma y’uko abari abayobozi bakuru b’itorero ADEPR bakurikiranyweho kunyereza umutungo w’iri torero, ndetse bakaza gusimbuzwa abandi bashya, kuri ubu biravugwa ko n’Ubuyobozi bushya bukomeje kugaragaramo uburiganya, (...)
Ishusho ya Yezu yagurishijwe mu cyamunara asaga miliyoni 400 y’amadorari
Ishusho imaze imyaka irenga 500 bikekwa ko yashushanyijwe n’umunyabugeni w’umutaliyani Leonardo da Vinci yagurushijwe mu cyamunara i New York muri Amerika (USA).
Ese ni gute wahamya ubutware bwa Kristo yesu ushikamye
Yesu uvugwa muri iyi nyandiko ni na we uvugwa mu ijambo ry’Imana, wavutse kuri Mariya wari warasabwe na Yosefu mwene Yakobo, akavuka hatabayeho guhura kw’umugabo n’umugore nkuko tubimenyereye, ahubwo yavutse ku nda (...)
Gira Umutima nk’uwa Kristo n’ubugingo bwuzuye Ijambo
Bibiliya ni igitabo umukristo avomamo imigisha. Ni igitabo gikubiyemo ibigenga ubugingo bwe, umucyo umurikira inzira ze, n’umugereka wo kwizera no kubishyira mu bikorwa. Bibiliya ni Ijambo ry’Imana - uguhishurwa kwayo (...)
Bishop Rugagi ntazi igihe amasezerano yo kugura indege azasohorera.Gahunda yo kuzazura abapfuye yo arayikomeje
Bishop Rugagi,ni umuhanuzi akaba n’umuyobozi amatorero y’Abacunguwe mu Rwanda.Uyu mukozi w’Imana yagiye atangaza kenshi ko azagura indege uko byagenda kose,gusa ngo ntazi igihe runaka iryo sezerano (...)


text:
Ingaruka z’uburaya – Byendagusetsa
Umugabo umwe yari afite abagabo babiri bamusenyera urugo ariko we atabizi, nuko umunsi umwe aza kubwira umugore we ati: "uyumunsi mfite gahunda saa sita, sindi buze." Umugore ati ntacyo cheri, aba ahamaye ba bagobo babiri, umwe amuha gahunda ya...
Seka ukumbagare n’izi byendagusetsa
Joriji mu muhanda, abona umusazi atoye inoti ya bitanu. Maze aramwegera amubwira ngo namuhe indangamuntu ye atoye. Umusazi ati barakubeshye ngo ndi umusazi uremera! Amazina yawe ninde? Joriji ati nitwa Repuburika y'u Rwanda. Umusazi ati hanyuma imyaka yawe...
Gorora imbavu hamwe n’izi byendagusetsa z’agatangaza
1.Hari umusaza wari ufite imyaka 90 akagira n'umugore wari ufite imyaka 85, umusaza yahoraga ahamagara umugore CHERIE, HONEY, SWEET, umunsi umwe umuhungu w'imyaka 18 yegera umusaza kugira amubaze ibanga yakoresheje kugira ngo we n'umugore babe bagikundana bigeze aha. Umusaza ati:...
Byendagusetsa idasanzwe ya Joriji Baneti ubwo yajyaga gukora Ubukwe
*GAHUNDA Y'UBUKWE BWA JORIJI N'UMUKUNZI WE* //pagead2.googlesyndication.com/pagead/js/adsbygoogle.js (adsbygoogle = window.adsbygoogle || ).push({}); *Umukobwa:* chr harya wavuze ngo mariage yacu izaba imeze gute?? *Joriji:* yooo bebe reka nkubwiremo bikeya *Umukobwa:* ndakumva chr *Joriji:* ku munsi wo gukwa nzaha sogokuru wawe inka *Umukobwa:*...
Izi Byendagusetsa zigucitse waba uhombye
1.Umugabo umwe yararangije kwiga muri Uganda nuko abona itangazo ry'akazi mu kinyamakuru, rivuga ko hari umwanya muri park kumuntu ubifitiye impamyabumenyi, bihurirana nuko uwo Mugabo aribyo yari yarigiye. //pagead2.googlesyndication.com/pagead/js/adsbygoogle.js (adsbygoogle = window.adsbygoogle || ).push({}); Ahageze baramubwira bati...
Gubwa neza wisekera hamwe nizi Byendagusetsa
1. Mwarimu yabajije JORIJI ati”nguhaye inkoko 2,nkaguha nizindi 2,nkongera nkaguha nizindi 2,waba ufite inkoko zingahe?”.JORIJI ati”naba mfite 9″.Mwarimu biramucanga,yongera kumubaza inshuro 4 zose,ariko Joriji akavuga 9 nuko mwarimu arahindura ati”nguhaye imineke 2,nkaguha indi 2,nanone nkaguha indi 2,waba ufite imineke ingahe?”....
Tangira umunsi wisekera hamwe n’izi byendagusetsa
1.Inyama ziravugisha koko: Umudamu ati: mperuka kurya umwana ntarabyara iz'inyama mpetse Undi nawe azibonye mu rugo ati: uyumunsi ndambara umupira w'amagufa magufi Undi ati: iyi hene mwabaze n'imwe yahoze ihinga aho narishaga 🤣 //pagead2.googlesyndication.com/pagead/js/adsbygoogle.js (adsbygoogle = window.adsbygoogle || ).push({}); 2.Umuhungu yakundanye...
Dore Byendagusetsa idasanzwe yagufasha kugorora imbavu
Umusore uzi akongereza gacye ukomoka kiradiha yagiye iGisenyi kwirira ubuzima ku mazi, noneho yisasira agacyeka hasi aho ariryamira yota akazuba avuye koga, ubwo acyota haba hanyuzeho umuzungu aramubaza ati "Are you Relaxing?" Bisobanuye (Uri kuruhuka..). Rudoviko ati "Wapi ngewe ndi Rudoviko". Hashize iminota itanu...
Soma maze wisekere n’iyi byendagusetsa
Umunsi umwe joriji yagiye gusenga hamwe na mugenzi we Kibwa nuko mugihe barimo gusenga padiri arakubwa ajya kuri wese (wc) kwihagarika nuko avuyeyo ahita atangira gutanga ukarisitiya atakarabye kuntoki. Nuko muri uko kuzitanga Joriji bamuha ukarisitiya irimo kunukaho umwuka mubi...
Soma maze wisekere n’iyi byendagusetsa
//pagead2.googlesyndication.com/pagead/js/adsbygoogle.js (adsbygoogle = window.adsbygoogle || ).push({}); Umukobwa w'umurundikazi yagiye kwa muganga yinjira aho Docteur akorera, maze yinjira arakaye cyane, hanyuma Docteur amubaza igitumye aje kwivuza arakaye: Umukobwa: Natutse umukunzi wanjye ko ari imbwa y'umusega. Docteur: Kubera iki wamututse? Umukobwa: Kubera...
Gorora imbavu hamwe nizi byendagusetsa
//pagead2.googlesyndication.com/pagead/js/adsbygoogle.js (adsbygoogle = window.adsbygoogle || ).push({}); 1.Umuhungu yagiye gukwa umukobwa maze sebukwe amuca ibihumbi 800000. Umuhungu biramubabaza cyane atangira kwijujutira abo kwa sebukwe agira ati kera twakwaga isuka cy inka kandi bakaguha umugeni w'isugi none ubu muraduca...
Gorora imbavu hamwe n’izi Byendagusetsa
Soma useke uruhuke mu mutwe ugorore imbavu zawe, maze ubashe kwiyongerera iminsi yo kubaho. 1.Umuhungu wateretaga umukobwa, baganira umuhungu: ndagukunda umukobwa:ziba umuhungu:nzagupfira umukobwa:ziba umuhungu:sinzakubabaza umukobwa:ziba umuhungu:nzakugurira Ipad umukobwa:rahira cherie? Umuhungu:ZIBA 2.Bihehe yagiye kwicuza ibyaha kwa Padiri, noneho irondora ibyaha byayo, igeza aho ivuga yuko yariye intama z’abandi. Igihe ikibivuga ibona...
Dore Byendagusetsa zisekeje mu buryo budasanzwe
1.Umugabo n’umudamu we bari basezeranye kujya bakoresha ijambo “Phone Call” aho kuvuga gutera akabaliro. Umunsi umwe umugabo abwira agahungu ke ati genda ubwire nyoko aze nkore phone call ndi kwihuta kandi nshobora kurara izamu ntitwongere kubonana uyu munsi. Akana...
Tangira umunsi wisekera hamwe n’izi byendagusetsa za Joriji
1. Mwarimu yabajije Joriji umurwa mukuru wa Kenya, Joriji ati “Ni Kenyata”, mwalimu yongera kubaza Joriji umurwa mukuru wa zambiya Joriji ati “Ni Mozambike.” Arongera aramubaza umurwa mukuru wa Niger, Joriji ati “ni Nigeriya” maze mwarimu n’uburakari bwinshi ati “Joriji...
Izi Byendagusetsa zisetsa uzisomye wese
1. Abana babiri bakundaga kwiba bya hatari. Bukeye nyina yigira inama yo kubashyira pasteur ngo abasengere. Ni uko pasteur avuga ko hinjira umwe umwe ariko hakabanza umuto. Umwana arinjira pasteur aramubaza ati” Imana iri he? Umwana ntiyakoma; pasteur ati Imana...
Dore Byendagusetsa za Joriji zidasanzwe
1.Joriji Baneti yagiye kuregera gatanya (divorce) mu rukiko ariko ashaka gutwara abana. Nuko umugore ati “Abana simbamuha, nabatwise amezi 9, ndababyara ndabarera rwose sinabyemera.” Babaza Joriji bati “Bari icyo wongeraho?” Joriji ati: “None se nyakubahwa, iyo ufite ikarita ya ATM ukayishyira mu...
Dore Byendagusetsa zidakwiye kugucika
1.Umugabo yagiye gusura bantu agezeyo asanga bahishije akomanze bahisha ibiryo munsi yameza ubugari ni nyama zifite isosi itukura bihumura cyane. baricara bigeze aho umugabo ati reka rero mbabwire ibyago twagize kurugendo. tugeze mwikorosi twahuye nikiyoka kinini!! cyari gifite umutwe...
Tangira umunsi wisekera hamwe nizi Byendagusetsa
1.Noheli yegereje , umugabo ajya gusaba Penetensiya. Aricuza ibyaha byoseee , ariko ntiyavuga ibijyanye n' inkoko za Padiri. ... Padiri :"None se warangije kwicuza ibyaha byose ??? " Umukozi: "Yeee , narangije Padi ...." Padiri:"None se ni nde unyibira inkoko ????" Umugabo:" hmmmmm??...
Dore Byendagusetsa z’akataraboneka
1.Umugabo wakundaga inyama yasize umugore we agiye kubaga isake mu gitondo , ajya ku kazi !! Ariko aho ari mu mirimo yicara arota rusake .... Kera kabaye nko mu ma saa tanu aradomoka arataha , ageze mu rugo asanga madame...
Tangira umunsi wisekera hamwe n’izi Byendagusetsa
1.Umwana utuzuye mu mutwe yaryamye ku gitanda , bigeze mu gicuku aratota , arahanuka yikubita hasi. Ubwo arabyuka , arikandakanda asubira mu buriri . Hahise akanya arongera ararota arahanuka yitura hasi , hamwe yituye uwa mbere ....! Noneho arabyuka araseka...


text:
Kuri uyu wa 18 Werurwe 2017, uwahoze uyobora Ishyirahamwe rya Komite Olempike mu Rwanda, Bayigamba Robert yabaye umuyobozi w’ishyirahamwe rihuza abize muri Kaminuza y’u Rwanda.
Ni umuhango wateguwe na Kaminuza y’u Rwanda mu rwego rwo gukangurira abayizemo kugira uruhare mu iterambere ryayo bayifasha mu bikorwa bitandukanye birimo no gufasha abanyeshuri bayigamo gutera intambwe ijya imbere.
Iri rishyirahamwe ryashinzwe, rizahuriza hamwe abantu bose bize mu yahoze ari NUR, KIST, KHI, KIE ndetse n’andi mashuri makuru, muri 2013 yaje gushyirwa hamwe bikagirwa Kaminuza y’u Rwanda (UR).
Abari bitabiriye uwo muhango bakaba bagiriye icyizere Bayigamba ngo bitewe n’uko ari inararibonye yakoze imirimo itandukanye kandi ngo bakaba bamwizeyemo kuzabafasha guhuza abantu bose bize muri iyo kaminuza.
Bayigamba yabwiye Izubarirashe.rw ko we na komite yashyizweho bazakora ibishoboka ngo bahuze abantu bose bize muri kaminuza mu rwego rwo gukorera hamwe.
Yagize ati “Imaze imyaka mikeya ibaye kaminuza imwe, ihuje za kaminuza zari zitandukanye za Leta. Harimo inshingano ikomeye yo kugira ngo ihuze abantu batiyumvaga muri Kaminuza y’u Rwanda, umwe akaba yarabaye muri KIST, undi akaba yarabaye i Busogo akumva ari ho yibona kurusha uko yakwibona mu mbumbe., ubwo tugomba kuzatekereza icyo twakora kugira ngo duhuze abo bantu bose.”
Akomeza avuga ko abarangije muri kaminuza benshi bafite ubumenyi butandukanye aho ngo bazajya bagaruka bafasha abanyeshuri bari ku ntebe y’ishuri.
Yagize ati “Harimo bamwe mu barangije bakagira imirimo ituma banagaruka bagatanga ubumenyi, bagatanga ubunararibonye bagize ku buryo umunyeshuri yamureberaho. Ni inshigano zikomeye kuba kaminuza yabitekereje guhuza abantu bahize izo nshingano natwe ni izo kugira ngo tuzifatanye mu gukomeza kubaka iyi kaminuza.
Bayigamba avuga ko bagiye kwiga uburyo iri shyirahamwe ryafasha kaminuza ndetse n’abarihuriyemo rikagira akamaro ribamarira mu nzego zitandukanye.
Yasabye abize muri Kaminuza y’u Rwanda bose ko bakwiye kumva ko ishyirahamwe ryagiyeho ribahuza bose ntawe rirobanuye.
Uretse Bayigamba, abandi batowe ni Iribagiza Rose watorewe umwanya wa Visi Perezida ndetse na Kamanzi Jacky wagizwe umunyamabaga Mukuru, ndetse n’abandi.
Umuyobozi wungirije wa UR ushinzwe iterambere ryayo, Dr Muligande Charles, avuga ko nk’ahandi hose ku isi, ababa bariza muri za kaminuza bazifasha mu bikorwa bitandukanye by’iterambere ndetse no kongerera ubumenyi abahiga.
Ku ruhande rwa UR, Dr Muligande yavuze ko iryo shyirahamwe ryashyizweho rizabafasha kugera kuri byinshi, byaba mu bushobozi, ndetse no kuyimenyekanisha hirya nio hino ku isi.
Yagize ati “Umuntu wize muri kaminuza y’u Rwanda akazamuka akagera aho aba umudepite, ubundi akaba umuyibozi ahantu, abandi bakaba abayobozi bakuru b’ibigo, ni abantu ubundi baba bakwiye kuba banejejwe no kuba barize muri kaminuza, bavuga bati ‘ibi byose nabigezeho kubera iyo kaminuza.’ Uko kumva bafite ishema ryo kuba bararangije muri kaminuza, twumva ko iryo shema barigira ntibariherane mu mutima, bakaribwira abo bakoresha , abo bakorana n’abana baton a bo bakazakura bumva ko ari ho bahitamo kwiga…
Abajijwe mu gushyiraho iri shyirahamwe hari icyuho cyari gihari, Dr Muligande yagize ati “Mu by’ukuri ntabwo uruhare rwabo rubura, bamwe mu barimu dufite ni barabangije muri Kaminuza y’u Rwanda n’izo zose zahurijwe muri Kaminuza y’u Rwanda ariko iyo ubirebye ntabwo twari twarigeze twishyira hamwe, ngo dushyireho uburyo abantu barangije batangiramo umusanzu wabo mu kuganiriza abanyeshuri dufite ubu ngubu, kubagira inama, uburyo umuntu yitegura akazava muri kaminuza mu by’ukuri yiteguye gukora.”
Uyu muyobizi avuga ko ahandi ku isi abizi za kaminuza bazifasha mu bikoresho bikomeye birimo n’inyubako bigatuma zitera imbere. Gusa avuga ko n’ubwo iryo shyirahamwe ritatangira rikora nk’ibyo hari ibindi bibazo bihangayikishije ryakora.
Yagize ati “Iyo urebye no mu bindi bihugu hanze abantu barangije muri kamunuza niabantu bagira akamaro cyane uyo ugiye kuri za kaminuza nyinshi muri Amerika, Iburayi usanga bakubwira bati nini iyi nzu nini y’amagorofa makumyabiri yubatswe n’abantu bize hano, iri somero twarihawe n’umuntu warangije aha ngaha.
Natwe n’ubwo hatari benshi bakize cyane, hari abagenda bakira bashobora na bo bagira impano baha kaminuza ariko mbere y’uko batanga n’impano nini cyane nk’inyubako, bashobora kujya batanga ku musanzu muto takoresha kugira ngo dufashe abana bamwe b’abakene, Hari nk’abana n’iyo bahawe na buruse na Leta badashobora kwiyandikisha kuko babuze bya bihumbi 50 iyo bagitangira cyangwa 35 iyo bageze mu wa kabiri, uwa gatatu no mu wa kane. Aba bantu barangije dushobora gushyiraho ikigega bashyiramo imisanzu noneho icyo kigega kikajya gifasha abana nk’abo b’abakene bagashobora kwiyandikisha…”
Ubuyobozi wa UR buvuga ko bufite mu murongo uhamye wo gufasha iri shyirahamwe kuko hamaze kujyaho abakozi bahoraho muri buri koleji bagamije kuzajya bahuza ibikorwa bya kaminuza n’iby’iryo shyirahamwe.


text:
Hirya no hino mu mujyi wa Kigali haragaragara imitako ya Noheri yiganjemo igiti cya Noheri cyumishijwe mu buryo bwa kizungu; amakarita ariho ubutumwa bwa Noheri, ndetse na Pere Noel n’ibindi. Ibyo bikagaragaza uko umusi mukuru wa Noheri witeguriwe i Kigali.
Nyamara ababicuruza babwiye Ijwi ry’Amerika ko icyashara cyabo kitifashe neza, cyane, bagereranije n’imyaka ishize. Bati ’biragaragaza ko mu mufuka w’Abanyarwanda hatifashe neza”.
Mu gihe ariko aba barira, abashoferi batwara abagenzi bo baraseka bakamwenyura. Abagenzi ni uruvunganzoka. Abenshi bahisemo kwerekeza iy’igiturage kurirayo umunsi mukuru wa Noheri. Bamwe twabasanze aho bategera abagenzi babuze imodoka byabashobeye, bibaza niba Noheri bazayirira i Kigali.
Abacuruza
ibyo kurya nabo badutangarije ko abaguzi atari benshi cyane. Basanga ibi
biterwa n’uko Noheri n’Ubunani byizihizwa abantu bafite ibindi bibategereje,
birimo nk’itangira ry’amashuri riba mu kwa mbere.